hotchpotch/miracl-hf-unified huggingface dataset:
ซูเปอร์โบวล์ครั้งที่ 5
ซูเปอร์โบวล์ครั้งที่ 5 () เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1971 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Dallas Cowboys กับแชมป์อเมริกันฟุตบอลคอนเฟอเร็นซ์ (AFC) Baltimore Colts โดยทีม Baltimore Colts เอาชนะ ทีม Dallas Cowboys ในคะแนน 16–13 เกมนี้จัดในวันอาทิตย์ที่ 16 มกราคม ค.ศ. 1972 ที่สนามOrange Bowl ในเมืองMiami, Florida
ซูเปอร์โบวล์ครั้งที่ 2
ซูเปอร์โบวล์ครั้งที่ 2 () เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1968 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Green Bay Packers กับแชมป์อเมริกันฟุตบอลคอนเฟอเร็นซ์ (AFC) Oakland Raiders โดยทีม Green Bay Packers เอาชนะ ทีม Oakland Raiders ในคะแนน 33–14 เกมนี้จัดในวันอาทิตย์ที่ 14 มกราคม ค.ศ. 1968 ที่สนามOrange Bowl ในเมืองMiami, Florida
ซูเปอร์โบวล์ครั้งที่ 3
ซูเปอร์โบวล์ครั้งที่ 3 () เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1969 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Baltimore Colts กับแชมป์อเมริกันฟุตบอลคอนเฟอเร็นซ์ (AFC) New York Jets โดยทีม New York Jets เอาชนะ ทีม Baltimore Colts ในคะแนน 16–7 เกมนี้จัดในวันอาทิตย์ที่ 16 มกราคม ค.ศ. 1969 ที่สนามMiami Orange Bowl ในเมืองMiami, Florida
เมิ่งเถียน
เมิ่งเถียน (; ?–210 ปีก่อนคริสตกาล) ขุนศึกแห่ง ราชวงศ์ฉิน ซึ่งมีชื่อเสียงจากการต่อสู้กับพวกชนเผ่า ซฺยงหนู อย่างกล้าหาญและการเป็นผู้ควบคุมการก่อสร้าง กำแพงเมืองจีน หนึ่งในเจ็ดสิ่งมหัศจรรย์ของโลกยุคโบราณ
หลังจากการสวรรคตของ จิ๋นซีฮ่องเต้ เมื่อ 210 ปีก่อนคริสตกาลเมิ่งเถียนถูกบังคับให้ฆ่าตัวตายพร้อมกับองค์รัชทายาท ฝูซู ตามราชโองการปลอมที่ทำขึ้นโดยอัครมหาเสนาบดี หลี่ซือ และมหาขันที เจ้าเกา
มิชาล เหงียน
มิชาล เหงียน (; เกิด 4 ธันวาคม 2532) นักฟุตบอลอาชีพชาวเวียดนามเชื้อสายเช็กปัจจุบันลงเล่นให้กับ แอร์ฟอร์ซ เซ็นทรัล และ ทีมชาติเวียดนาม ในตำแหน่งกองหลังโดยเหงียนมีบิดาเป็นชาวเช็กและมีมารดาเป็นชาวเวียดนาม
วันชัย จารุนงคราญ
วันชัย จารุนงคราญ (; เกิด 18 ธันวาคม 2539) มีชื่อเล่นว่า ไช้ () นักฟุตบอลอาชีพชาวไทยปัจจุบันลงเล่นให้กับ ทรูแบงค็อก ยูไนเต็ด และ ทีมชาติไทยชุดยู-23 ในตำแหน่งแบ็กซ้ายและปีกซ้าย
วันอีดฆอดีรคุม
วันเฉลิมฉลองหรือวันอีดฆอดีร คุม ตรงกับวันที่18 ซุลฮิจญะฮ์ ตามปฏิทินอิสลามเป็นวันที่มุสลิมนิกายชีอะฮ์จะจัดรำลึกและแสดงความยินดีเนื่องจากเป็นวันแต่งตั้งให้อิมามอลี(อ)เป็นตัวแทนท่านศาสดามุฮัมหมัด(ศ).ตามทัศนะของชีอะฮ์จากคุตบะฮ์(บรรยาย)ของท่านศาสดา(ศ)ได้กล่าวไว้ในสถานที่ที่ชื่อว่า ฆอดีรคุม
โดยใช้ประโยคภาษอาหรับที่กล่าวว่า :
บรรดาชีอะฮ์จะยึดตามวิถีที่มีสืบทอดกันมาในการจักงานรื่นเริงในสถานที่ต่างๆ ทั้งมัสยิดต่างๆ,ฮุซัยนียะฮ์และที่อื่นๆเหมือนกับอีดสำตัญอื่นๆเช่น อีดฟิตรี่,อีดกุรบ่านต่างกับนิกานซุนนะฮ์ที่จะไม่มีการเฉลอมฉลองใดๆในเรื่องนี้และไม่มีความเชื่อว่าหลักจากท่านศาสดา(ศ)จะมีใครถูกแนะนำให้เป็นตัวแทน
เพอร์เพิลแมน
เพอร์เพิลแมน (, "มนุษย์สีม่วง") หรือชื่อจริงว่า เซเบไดอาห์ คิลเกรฟ () เป็นตัวร้ายในการ์ตูนมาร์เวล สร้างสรรค์โดยนักเขียนสแตน ลี และนักวาดโจ ออร์แลนโด ปรากฏตัวครั้งแรกใน "Daredevil" #4 (ตุลาคม 1964) มีพลังคือร่างกายสามารถปล่อยฟีโรโมนที่ทำให้สามารถใช้คำพูดควบคุมคนอื่นได้ แต่แรกเริ่มเป็นตัวร้ายที่มีบทบาทประจำของแดร์เดวิล ต่อมาในช่วงปี 2000 จึงได้มีบทสำคัญใหม่คือเป็นตัวร้ายหลักของเจสสิกา โจนส์ และลุค เคจ ซึ่งทั้งสองเป็นสามีภรรยากัน
เดวิด เทนแนนท์ รับบทตัวละครนี้ในซีรีส์ชุด "เจสสิกา โจนส์" และได้รับคำชื่นชมอย่างมาก
ฟอร์ด โฟกัส
ฟอร์ด โฟกัส () เป็นรถยนต์นั่งขนาดเล็ก (เซ็กเมนต์-ซีในยุโรป) ผลิตโดยบริษัทฟอร์ดมอเตอร์ตั้งแต่ปี พ.ศ. 2541 ออกแบบภายใต้แผนฟอร์ดปี 2000 ของอเล็กซ์ ทรอทแมนซึ่งมีเป้าหมายเป็นรถที่มีความเหมือนกันในทุกตลาดทั่วโลก โดยโฟกัสได้ออกแบบทั้งหมดโดยทีมเยอรมนีและทีมอังกฤษของฟอร์ด ยุโรป โฟกัสได้จำหน่ายในเดือนกรกฎาคม พ.ศ. 2541 ทำการตลาดต่อจากฟอร์ด เอสคอร์ทและฟอร์ด เลเซอร์ในเอเชียและโอเชียเนีย
เว็บไซต์อย่างเป็นทางการ: ประเทศไทย
ธนภัทร กาวิละ
ธนภัทร กาวิละ (ฟิล์ม) เกิดวันที่ 20 เมษายน พ.ศ. 2536 ที่ จังหวัดสระบุรี สำเร็จการศึกษาระดับมัธยมปลายจาก โรงเรียนสระบุรีวิทยาคม และระดับอุดมศึกษาจาก คณะบริหารธุรกิจ มหาวิทยาลัยกรุงเทพ สาขาการเงิน โดยฟิล์มคว้าเกียรตินิยม อันดับ 2 เป็นอดีตสจ๊วตหนุ่มสายการบิน Thai Lion Air และเคยประกวด “DUTCHIE BOY & GIRL 2013” เข้าวงการจากโครงการ รักฝุ่นตลบ Casting Project เพื่อค้นหานักแสดงหน้าใหม่ที่จะเซ็นสัญญาเป็นนักแสดงในสังกัด เดอะ วัน เอ็นเตอร์ไพรส์ และร่วมแสดงในซีรีส์ รักฝุ่นตลบ เป็นที่รู้จักจากการรับบท “หมออินทัช” ใน เสน่หา Diary ตอน กับดักเสน่หา และ “เพชร” ใน เรือนเบญจพิษ ผลงานเรื่อง เมีย 2018 ในบท “วศิน” ส่งผลให้ฟิล์มเข้าครองใจสาวๆ เพิ่มมากขึ้น
เขตสงวนชีวภาคมายา
เขตสงวนชีวภาคมายา () เป็นเขตสงวนธรรมชาติในประเทศกัวเตมาลา ซึ่งมีสภาพื้นที่คุ้มครองแห่งชาติของกัวเตมาลาเป็นผู้จัดการ มีพื้นที่ 21,602 ตารางกิโลเมตร
สวนนี้เป็นถิ่นที่อยู่ของสัตว์หลายชนิดรวมทั้งจระเข้เม็กซิโก (Morelet's crocodile) และไก่งวงลายนกยูง (ocellated turkey) นอกจากนี้ยังมีพืชพรรณอุดมรวมทั้งเบรดนัต, มะฮอกกานี, มะฮอกกานีเม็กซิโก ("Swietenia humilis"), ฟิดเดิลวูด ("Vitex gaumeri"), ซีดาร์, "Bucida buceras", ล็อกวูด ("Haematoxylum campechianum"), โกงกางใบใหญ่ ("Rhizophora mangle") และออลสไปซ์ บริเวณมีตั้งแต่พื้นที่ชุ่มน้ำไปจนถึงทิวเขาเตี้ย ๆ และมีแหล่งน้ำจำนวนมากทั้งทะเลสาบ แม่น้ำ ลำธาร และปล่องหินปูน
เขตสงวนฯ ตั้งขึ้นในปี 2533 เพื่อพิทักษ์พื้นที่ป่าเขตร้อนที่ใหญ่ที่สุดในทวีปอเมริกาที่เหลืออยู่ทางเหนือของป่าแอมะซอน แบบจำลองเขตสงวนชีวภาคซึ่งยูเนสโกนำไปปฏิบัติมุ่งส่งเสริมความสมดุลระหว่างกิจกรรมของมนุษย์กับชีวภาคโดยรวมการพัฒนาเศรษฐกิจอย่างยั่งยืนอยู่ในการวางแผนอนุรักษ์ด้วย
วันที่ 1 กุมภาพันธ์ 2561 นักโบราณคดีกัวเตมาลา สหรัฐ และยุโรปประกาศว่าพวกเขาใช้ไลดาร์ค้นหาอาคารมายาอีก 60,000 อาคารในเขตสงวนฯ มีศูนย์กลางพิธีกรรมหลักของมายาสี่แห่งทั้งลานกว้างและพีระมิดซึ่งซ่อนอยู่ภายใต้กลุ่มใบหนาแน่น สิ่งปลูกสร้างอื่นมีทางหลวงยกระดับ การชลประทานซับซ้อนและระบบขั้นบันได กำแพงป้องกัน เชิงเทินและค่ายคู นอกจากนี้ยังพบร่องรอยการปล้นสะดม ภาพไลดาร์ยังแสดงว่าชาวมายาเปลี่ยนแปลงภูมิภาพอย่างสำคัญกว่าที่คาดไว้เดิม ในบางพื้นที่ร้อยละ 95 ของพื้นที่ที่มีอยู่มีการเพาะปลูก มีการสำรวจพื้นที่กว่า 2,100 ตารางกิโลเมตร ผลิตชุดข้อมูลของไลดาร์ใหญ่สุดเท่าที่เคยทำสำหรับการวิจัยโบราณคดี
ลาปาซ (รัฐบาฮากาลิฟอร์เนียซูร์)
ลาปาซ () เป็นเมืองหลวงของรัฐบาฮากาลิฟอร์เนียซูร์ ประเทศเม็กซิโก เป็นศูนย์กลางการค้าที่สำคัญในภูมิภาค เมืองมีประชากร 244,219 คน (ค.ศ. 2015) เป็นเมืองที่มีประชากรมากที่สุดของรัฐ ประชากรของเมืองมีอัตราการเติมโตอย่างมากตั้งแต่คริสต์ทศวรรษ 2000 ปัจจัยที่ทำให้เมืองเติบโตเพราะเป็นหนึ่งในสถานที่ที่มีมาตรฐานการอยู่อาศัยและคุณภาพชีวิตสูงสุดในเม็กซิโก ด้วยเหตุนี้จึงมีคนทำงานหลั่งไหลมายังลาปาซ รวมถึงบริเวณอื่นในรัฐบาฮากาลิฟอร์เนียซูร์
ลาปาซมีสนามบินนานาชาติมานวยล์มาร์เกซเดเลออน ที่มีเที่ยวบินบินมาจากเมืองสำคัญต่าง ๆ ของเม็กซิโก เช่น เม็กซิโกซิตี, กวาดาลาฮารา และมอนเตร์เรย์ เป็นต้น มีบริการเรือเฟอร์รีจากท่าเรือปีชีลิงเก อยู่นอกเมือง เชื่อมโยงคาบสมุทรบาฮากาลิฟอร์เนียสู่แผ่นดินใหญ่ ที่มาซาตลันและโตโปโลบัมโป ใกล้กับลอสโมชิส
สมเด็จพระราชินีมาตีลด์แห่งเบลเยียม
สมเด็จพระราชินีมาตีลด์แห่งเบลเยียม (; ; พระราชสมภพ: 20 มกราคม ค.ศ. 1973) หรือพระนามเดิมว่า มาตีลด์ มารี คริสตียาน กีแลน ดูว์เดอแกม ดาโก (Mathilde Marie Christiane Ghislaine d'Udekem d'Acoz) สมเด็จพระราชินีในสมเด็จพระราชาธิบดีฟีลิปแห่งเบลเยียม มีเชื้อสายสืบแต่สกุลขุนนางของโปแลนด์ พระองค์เป็นพระราชินีพระองค์แรกที่ถือสัญชาติเบลเยียม ภายหลังจากการขึ้นครองราชย์ของพระราชสวามี
สมเด็จพระราชินีมาตีลด์แห่งเบลเยียมพระราชสมภพเมื่อวันที่ 20 มกราคม ค.ศ. 1973 ทรงเป็นธิดาคนแรกจากบุตรทั้งห้าคนของเคานต์ปาทริก ดูว์เดอแกม ดาโก กับเคาน์เตสอันนา มารียา (สกุลเดิม คอมอรอฟสกา) พระชนกเป็นบุตรของบารอนชาร์ล ดูว์เดอแกม ดาโก มีเชื้อสายวอลลูน ส่วนพระชนนีเป็นพระธิดาของเคานต์มีคาเอล คอมอรอฟสกี กับเจ้าหญิงโซเฟีย ซาพีฮาแห่งกราชิตชึน
พระองค์มีพระพี่น้อง 5 คน โดยมีพระองค์เป็นบุตรคนโต มีพระอนุชา และพระขนิษฐา ได้แก่
พระองค์ตรัสภาษาฝรั่งเศส ดัตช์ อังกฤษ และอิตาลีได้ แม้ว่าจะทรงสืบเชื้อสายโปแลนด์มาจากพระชนนี แต่พระชนนีมิได้สอนภาษาโปแลนด์แก่พระองค์ ด้วยเห็นว่ามันไม่สำคัญนัก พระองค์จึงทราบเพียงคำในภาษาโปแลนด์ไม่กี่คำ
พระองค์มีพระจริยวัตรนุ่มนวลงดงาม เรียบง่าย และเป็นกันเองกับประชาชนโดยทั่วไป ชาวเบลเยียมเห็นด้วยว่าสมเด็จพระราชาธิบดีฟีลิปทรงสนพระทัยประกอบพระราชกรณียกิจมากขึ้น
ทรงสำเร็จการศึกษาระดับมัธยมต้นสถาบันเวียร์ฌฟีแดล (Institut de la Vierge Fidèle) ต่อมาทรงสำเร็จการศึกษาหลักสูตรการฝึกอรรถบำบัด (เกียรตินิยม) จากสถาบันเสรีมารี ฮัปส์ (Institut Libre Marie Haps) ที่กรุงบรัสเซลส์ ช่วงปี ค.ศ. 1991-1994
สมเด็จพระราชินีมาตีลด์ทรงงานเป็นนักอรรถบำบัด ช่วงปี ค.ศ. 1995-1999 ภายหลังทรงเข้าศึกษาในระดับอุดมศึกษาสาขาจิตวิทยา มหาวิทยาลัยคาทอลิกแห่งลูแวง และได้รับปริญญาบัตร (เกียรตินิยม) ในปี ค.ศ. 2002
กษัตริย์ฟีลิปและพระองค์ทรงหมั้น และได้เสกสมรสกันเมื่อวันที่ 4 ธันวาคม ค.ศ. 1999 ทรงจดทะเบียนสมรสที่ศาลาว่าการกรุงบรัสเซลส์ และทำพิธีทางศาสนาที่มหาวิหารแซ็งมีเชลและแซ็งกูดูลา พระองค์ทรงได้รับการสถาปนาเป็น "เจ้าหญิงแห่งเบลเยียม" เมื่อวันที่ 8 พฤศจิกายน ค.ศ. 1999 (ประกาศเมื่อวันที่ 13 พฤศจิกายน และมีผลตั้งแต่วันที่ 9 ธันวาคมปีเดียวกันนั้น) ทั้งสองมีพระโอรสและพระธิดา 4 พระองค์ คือ
พระองค์เป็นแม่ทูนหัวของเจ้าหญิงอะเลกซียาแห่งเนเธอร์แลนด์ และเจ้าหญิงอิซาเบลลาแห่งเดนมาร์ก
ในฐานะที่พระองค์เป็นพระบรมวงศานุวงศ์ พระองค์ได้ประกอบพระกรณียกิจและได้อุปถัมภ์องค์กรการกุศลหลายรายการ ทั้งนี้พระองค์มีส่วนร่วมในสภาเศรษฐกิจโลก พระองค์ได้ตั้งกองทุนขึ้นในปี ค.ศ. 2001 เพื่อส่งเสริมดูแลบุคคลที่มีความเสี่ยง และรางวัลประจำปีแก่ผู้ที่ทำงานเป็นอย่างดี เป็นต้นว่า การศึกษา, สุขภาพสตรี และการปกป้องสตรีจากความรุนแรง
ตั้งแต่ปี ค.ศ. 2009 พระองค์ได้รับการแต่งตั้งเป็นประธานกิตติมศักดิ์ของยูนิเซฟเบลเยียม โดยทรงหน้าที่พิเศษเป็นผู้แทนองค์การอนามัยโลกเพื่อสร้างภูมิคุ้มกัน
พระองค์และพระราชสวามี นำผู้แทนทางเศรษฐกิจไปยังสหรัฐอเมริกาในปี ค.ศ. 2011 และประเทศเวียดนามในปี ค.ศ. 2012หลังการอภิเษกสมรส พระชนก และพระปิตุลาของพระองค์ ได้รับการสถาปนาเป็น "เคานต์"
เจ้าชายโจอาคิมแห่งเดนมาร์ก
เจ้าชายโยคิมแห่งเดนมาร์ก เคานต์แห่งมงเปอซา ( ; 7 มิถุนายน 2512) เป็นพระราชโอรสองค์เล็กในสมเด็จพระราชินีนาถมาร์เกรเธอที่ 2 แห่งเดนมาร์ก กับ เจ้าชายเฮนริกแห่งเดนมาร์ก พระราชสวามี ทรงมีพระเชษฐา1พระองค์คือ เจ้าชายเฟรเดอริก มกุฎราชกุมารแห่งเดนมาร์ก
พระบิดามารดาอุปถัมภ์ของเจ้าชายโยคิมได้แก่ เคานต์ฌ็องแห่งลาบอร์ด เดอ มงเปอซา, สมเด็จพระราชาธิบดีฮารัลด์ที่ 5 แห่งนอร์เวย์ เจ้าหญิงเบเนดิกเทอแห่งเดนมาร์ก และเจ้าหญิงคริสตินาแห่งสวีเดน เจ้าชายโยคิมทรงใช้ภาษาเดนมาร์กเป็นภาษาแม่ ทั้งยังสามารถรับสั่งภาษาฝรั่งเศส, อังกฤษ และเยอรมัน ปัจจุบันพระองค์ทรงพำนักอยู่ที่ปราสาทซเฮคเคินบอร์ก ในจัตแลนด์
เจ้าชายโยคิมทรงเข้าศึกษาโรงเรียนประจำตั้งแต่ พ.ศ. 2517-2519 ที่พระราชวังอามาเลียนเบิร์ก และจากนั้นตั้งแต่ พ.ศ. 2519-2525 ที่เครปสโครว์ ในโคเปนเฮเกน ในช่วง พ.ศ. 2525-2526 เป็นนักเรียนแลกเปลี่ยนที่เอโกลเดส์โรกส์ แคว้นนอร์ม็องดี ประเทศฝรั่งเศส ในปี พ.ศ. 2529 ทรงเข้าศึกษาต่อที่โอเรการ์ด จิมเนเซียม ใน พ.ศ. 2534-2536 ทรงสำเร็จการศึกษาเกี่ยวกับเศรษฐกิจการเกษตรที่ Den Classenske Agerbrugskole Næsgaard
เจ้าชายโยคิมทรงเริ่มศึกษาด้านการทหารในปี พ.ศ. 2530 เมื่อทรงได้เข้ากองทหารในพระราชินี ในปี พ.ศ. 2531 พระองค์ทรงได้รับการแต่งตั้งเป็นนายสิบและปีต่อมาทรงเป็นร้อยโทของกองกำลังสำรอง พระองค์ทรงได้เป็นผู้บัญชาการกองทหารรถถังตั้งแต่ พ.ศ. 2532-2533 จนในปี พ.ศ. 2533 ทรงได้รับการแต่งตั้งเป็นร้อยโทของกองกำลังสำรองในกองทัพสหรัฐอเมริกา และในปี พ.ศ. 2535 ทรงเป็นร้อยเอกของกองกำลังสำรอง หลังจากนั้นได้รับแต่งตั้งเป็นพันตรีของกองกำลังสำรองปี พ.ศ. 2548 และยังคงปฏิบัติงานด้านป้องกันประเทศ
ในวันที่ 18 พฤศจิกายน พ.ศ. 2538 เจ้าชายโยคิมเสกสมรสกับอเล็กซานดรา คริสตินา มันลีย์ ชาวฮ่องกง อดีตพนักงานขายและหัวหน้าตัวแทนฝ่ายบริหารด้านการตลาด และมีเชื้อสายอังกฤษ, จีน, เช็ก และออสเตรีย พิธีจัดที่พระราชวังเฟรเดอริกสบอร์ก โดยทั้งคู่มีพระโอรส 2 พระองค์ได้แก่
16 กันยายน พ.ศ. 2547 ได้มีการรายงานว่าทั้ง 2 พระองค์ทรงแยกกันอยู่และทรงหย่าในวันที่ 8 เมษายน พ.ศ. 2548 ตามด้วยเคานต์เตสอเล็กซันดราทรงอภิเษกสมรสใหม่ทำให้ทรงสูญเสียพระอิสริยยศชั้นเจ้าหญิง เคานต์เตสทรงพำนักและทรงงานในเดนมาร์กต่อไปและทั้งคู่ร่วมกันใช้สิทธิในการดูแลพระโอรสทั้งสอง
ในวันที่ 3 ตุลาคม พ.ศ. 2550 ราชสำนักได้ประกาศว่าเจ้าชายโยคิมทรงหมั้นกับมารี กาวัลลีเย เสกสมรสในวันที่ 24 พฤษภาคม พ.ศ. 2551 ที่โบสถ์โมเกลทอนเดอร์ ซึ่งเป็นโบสถ์เดียวกนกับพิธีศีลจุ่มเจ้าชายเฟลิกซ์แห่งเดนมาร์ก พิธีอภิเษกสมรสจัดขึ้นตรงกับวันครบรอบ 73 ปีการอภิเษกสมรสของพระอัยกาสมเด็จพระเจ้าเฟรเดอริกที่ 9 แห่งเดนมาร์ก กับพระอัยยิกาเจ้าหญิงอิงกริดแห่งสวีเดน
โดยภายในงานพิธีอภิเษกที่จัดภายในโบสถ์ยุคกลาง ใกล้กับพระตำหนักที่ประทับของเจ้าชายโยคิม ทางตะวันตกเฉียงใต้ของประเทศ ซึ่งงานอภิเษกสมรสครั้งนี้มีแขกรับเชิญเพียง 300 คน รวมทั้งพระสหาย กับราชนิกูลเดนมาร์ก และตัวแทนราชวงศ์ในแถบสแกนดิเนเวีย รวมทั้งองค์มกุฎราชกุมารีวิกตอเรียแห่งสวีเดน และมกุฎราชกุมารโฮกุนแห่งนอร์เวย์ งานจัดอย่างเรียบง่าย ซึ่งแตกต่างกันมากกับความหรูหราของพิธีอภิเษกสมรสในโคเปนเฮเกน เมื่อปี พ.ศ. 2538 กับอดีตพระชายา
ในวันที่ 10 ตุลาคม พ.ศ. 2551 ราชสำนักเดนมาร์กได้ประกาศว่าทั้งสองพระองค์มีพระบุตรองค์แรก เจ้าหญิงมารีทรงให้กำเนิดพระโอรสในเวลา 4 นาฬิกา 57 นาที ณ โรงพยาบาลริทฮอสพิทอเล็ทในวันที่ 4 พฤษภาคม พ.ศ. 2552 พระโอรสได้รับศีลจุ่มในวันที่ 26 กรกฎาคม พ.ศ. 2552 ที่โบสถ์โมเกลทอนเดอร์ ได้รับพระนามว่าเจ้าชายเฮนริก
แผ่นดินไหวที่ฮวาเหลียน พ.ศ. 2561
แผ่นดินไหวที่ฮวาเหลียน พ.ศ. 2561 เกิดขึ้นเมื่อเวลา 23:50 น (เวลาท้องถิ่นประเทศไต้หวัน) ของวันที่ 6 กุมภาพันธ์ พ.ศ. 2561 ที่ประเทศไต้หวัน มีขนาด 6.4 ริกเตอร์ จุดเหนือศูนย์เกิดแผ่นดินไหวอยู่บนแนวชายฝั่งใกล้เมืองฮวาเหลียนซึ่งเป็นเมืองซึ่งได้รับผลกระทบสูงสุด โดยมีความแรงสูงสุดที่รู้สึกได้อยู่ที่ระดับ VII ("แรงมาก") ตามมาตราเมร์กัลลี มีการรายงานผู้เสียชีวิตอย่างน้อย 10 ราย บาดเจ็บกว่า 272 ราย
ไต้หวันมีประวัติการเกิดแผ่นดินไหวที่มีความรุนแรงจำนวนมาก เกาะตั้งอยู่บนเขตการชนกันของทวีปอันซับซ้อนระหว่างแผ่นทะเลฟิลิปปินส์ (Philippine Sea Plate) และแผ่นยูเรเชีย บนพื้นที่ซึ่งเกิดแผ่นดินไหว แผ่นเหล่านี้เคลื่อนตัวเข้าหากันด้วยอัตรา 75 มิลลิเมตรต่อปี
แผ่นดินไหวที่เกิดขึ้นนับว่ามีขนาดใหญ่ที่สุดจากเหตุการณ์แผ่นดินไหวทั้งหมดในช่วยระยะเวลาหลายวัน โดยมีแผ่นดินไหวนำขนาดมากกว่า 4.6 ริกเตอร์จำนวน 9 ครั้ง เริ่มตั้งแต่แผ่นดินไหวขนาด 4.8 ริกเตอร์ตามด้วยขนาด 6.1 ริกเตอร์เมื่อวันที่ 4 กุมภาพันธ์ แผ่นดินไหวที่เกิดขึ้นเมื่อวันที่ 6 กุมภาพันธ์เป็นผลจากรอยเลื่อนตามแนวเฉียง
แผ่นดินไหวครั้งนี้เกิดขึ้นในวันครบรอบสองปีแผ่นดินไหวในประเทศไต้หวัน พ.ศ. 2559 ในเมืองไถหนันที่คร่าชีวิตกว่า 117 คน
หลังแผ่นดินไหวได้เกิดแผ่นดินไหวตามเป็นระลอก โดยมีขนาดใหญ่ที่สุดอยู่ที่ 5.7 ริกเตอร์ ในวันที่ 7 กุมภาพันธ์ ณ 23:21 (เวลาท้องถิ่น) 19 กิโลเมตร ทางตะวันออกเฉียงเหนือของเมืองฮวาเหลียน ซึ่งมีระดับความรุ่นแรกที่รู้สึกได้สูงสุดอยู่ที่ VI ("แรง")
ตึกจำนวนมากในเมืองฮวาเหลียนได้รับความเสียหาย รวมถึงตึก 4 ตึกที่ถล่มหรือเสียหายรุนแรง ชั้นล่างของโรงแรมมาร์เชลถล่มส่งผลให้มีผู้เสียชีวิตสองคน ชั้นล่างของตึกอยู่อาศัย Yun Men Tsui Ti บางส่วนถล่มลงมาคร่าชีวิตคนหลายคน โดยมี 7 คนที่ถูกรายงานว่าสูญหาย เสาขนาดใหญ่ถูกนำไปค้ำไว้ที่ด้านข้างของตึกเพื่อพยายามป้องกันไม่ให้ตึกเอียงระหว่างพยายามช่วยเหลือและค้นหาผู้รอดชีวิต ทางการรายงานว่ามีผู้ได้รับบาดเจ็บจำนวน 272 ราย และเสียชีวิตจำนวน 10 ราย รวมทั้งนักท่องเที่ยวสี่คนจากประเทศจีน บ้านเรือนหลายหลังไม่มีน้ำ สะพานและทางหลวงถูกปิดเนื่องจากความเสียหายจากแผ่นดินไหว
นักดับเพลิงและทหารจำนวนนับร้อยพยายามช่วยเหลือผู้คนที่ติดอยู่ในซากตึก ณ ที่เกิดเหตุ
ลือเดินไชท์
ลือเดินไชท์ () เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ตะวันออกเฉียงเหนือของเมืองโคโลญราว 66 กิโลเมตร ลือเดินไชท์มีการตั้งรกรากครั้งแรกในศตวรรษที่เก้า ในอดีตเมืองแห่งนี้เคยเป็นสมาชิกของสันนิบาตฮันเซอ เนื่องจากบริเวณโดยรอบลือเดินไชท์เป็นที่ตั้งของเหมืองแร่โลหะหลายแห่ง อุตสาหกรรมหลักของลือเดินไชท์ในปัจจุบันได้แก่อุตสาหกรรมพลาสติกและโลหะ
ฟัลคอน เฮฟวี
ฟัลคอน เฮฟวี () เป็นยานปล่อยตัวขนน้ำหนักเกินปกติ (super heavy-lift launch vehicle) ซึ่งนำกลับมาใช้ใหม่ได้ ออกแบบและผลิตโดยสเปซเอ็กซ์ ฟัลคอน เฮฟวี (เดิมเรียกว่า ฟัลคอน 9 เฮฟวี) เป็นรุ่นปรับแต่งของยานฟัลคอน 9 และมีส่วนประกอบของโครงสร้างหลักจากจรวดฟัลคอน 9 ที่ถูกเพิ่มความแข็งแรง และมีจรวดส่วนแรกของฟัลคอน 9 จำนวนสองลำรัดติดเพื่อใช้เป็นบูสเตอร์ (strap-on boosters) สิ่งนี้ช่วยเพิ่มน้ำหนักบรรทุกในวงโคจรต่ำของโลก (LEO) เป็น 63,800 กิโลกรัม เทียบกับจำนวน 22,800 กิโลกรัมสำหรับฟัลคอน 9 ฟูล ทรัสต์ (Falcon 9 full thrust); 27,500 กิโลกรัมสำหรับกระสวยอวกาศของนาซ่าซึ่งปัจจุบันถูกปลดระวางแล้ว และ 140,000 กก. สำหรับแซทเทิร์นไฟว์ (Saturn V)
ฟัลคอน เฮฟวีเป็นจรวดที่มีน้ำหนักบรรทุกสูงสุดอันดับที่ 4 เท่าที่เคยถูกสร้าง ต่อจาก แซทเทิร์นไฟว์, Energia และ N1 และ ณ วันที่ 6 กุมภาพันธ์ พ.ศ. 2561 ฟัลคอน เฮฟวี ถือเป็นจรวดที่มีน้ำหนักบรรทุกสูงสุดที่อยู่ระหว่างใช้งาน โดยบรรทุกได้มากกว่าสองเท่าของ Delta IV Heavy
ฟัลคอน เฮฟวี ได้รับการออกแบบสำหรับบรรทุกมนุษย์ไปยังอวกาศ รวมถึงดวงจันทร์และดาวอังคาร แม้ ณ วันที่ 5 กุมภาพันธ์ พ.ศ.​ 2561 จะยังไม่มีแผนการใช้ฟัลคอน เฮฟวี ในภารกิจขนส่งคน แต่มีแผนที่จะใช้เพื่อขนส่งน้ำหนักมาก เช่น ดาวเทียมขนาดใหญ่
สเปซเอ็กซ์ประสบความสำเร็จในการปล่อยฟัลคอน เฮฟวี เมื่อวันที่ 6 กุมภาพันธ์ พ.ศ. 2561 ณ เวลา 15:45 (EST) หรือเวลา 03:45 น. ของวันที่ 7 กุมภาพันธ์ ในประเทศไทย ในการปล่อยตัวครั้งแรกได้บรรทุกบนรถเทสลา โรดสเตอร์ (Tesla Roadster) สี midnight cherry ของอีลอน มัสก์ผู้ก่อตั้งสเปซเอ็กซ์เป็นน้ำหนักหลอก
โองการมุบาฮะละฮ์
โองการมุบาฮะละฮ์หมายถึง โองการที่ 61 ซูเราะห์ อาลิ อิมรอน เป็นโองการที่ถูกประทานลงมาเกี่ยวกับการโต้ทัศนะกันระหว่างท่านศาสดามุฮัมหมัด(ศ)กับอัครมุขนายกของคริสต์.มุบาฮะละฮ์ เสียงอ่านของมันตามรูปแบบ มุฟาอะละฮ์ หมายถึงการการกระทำสิ่งใดสิ่งหนุ่งร่วมกันสองฝ่าย รากศัพท์ของมันคือ بهل หมายความพระเจ้าได้สาปแช่งเขาแล้ว .
ท่านศาสดามุฮัมหมัด(ศ)ได้เขียนจดหมายถึงอัครมุขนายกของศาสนาคริสต์ในปีที่สิบปีของฮิจเราะห์สศักราช และเรียกร้องเชิญชวนประชาชนชาวคริสต์ทั้งหมดเข้าสู่ศาสนาอิสลาม.
บรรดาตัวแทนของท่านศาสดา(ศ)อาทิ ท่าน อุตบะฮ์ บิน กอซวาน , อับดุลลอฮ์  อิบนิ อบี อุมัยยะฮ์,ฮะดีร อิบนิ อับดุลลอฮ์,และ ศอฮีบ อิบนิ ซินานเป็นผู้ดำเนินการจัดส่งจดหมายถึงผู้นำศาสนาคริสต์,หลังจากที่เขาได้อ่านจดหมายได้จัดตั้งการประชุมโดยการเข้าร่วมของนักการศาสนาและบุคคลสำคัญอื่นๆและได้บทสรุปว่าจะต้องะเดินทางไปพบกับ มุฮัมหมัด (ศ)ณ นครมะดีนะฮ์ และรับฟังการชี้แจงหลักฐานยืนยันการเป็นศาสนทูตของศาสดามุฮัมหมัดโดยพร้อมกัน.
คณะตัวแทนชาวคริสต์ที่เดินทางไปมีจำนวน 40-60-70 คน อาทิ อบู ฮาริษะฮ์ บิน อัลกอมะฮ์ ซึ่งเป็นอัครมุขนายกของชาวเมืองนัจรอน. เหล่าตัวแทนชาวคริสต์หลังจากที่ได้พบกับท่านศาสดาก็ได้พูดถกกันในปแระเด็นต่างๆรวมถึงเรื่องของพระเยซูบุตรของท่านหญิงมัรยัม(มารีย์)และพระผู้เป็นเจ้าจนในท้ายที่สุดพวกเขาได้กล่าวกับท่านศาสดาว่า(คำพูดของท่านไม่สามารถทำให้เรายอมจำนนได้) และทันใดนั้น ญิบรออีลก็ได้ลงมาพร้อมกับคำตรัสของพระผู้เป็นเจ้าคือโองการ มุบาฮะละฮ์ โดยสั่งให้ท่านศาสดา(ศ)ทำการถกกับกลุ่มชนเหล่านี้ด้วยการ มุบาฮะละฮ์ ตามตัวบทที่อยู่ในโองการดังต่อไปนี้:เหล่าตัวแทนชาวคริสต์ได้ขอประวิงกำหนดการจากท่านศาสดา(ศ)โดยท่านได้กำหนดให้เป็นวันถัดไปและทั้งสองฝ่ายก็ยอมรับในข้อตกลงว่าจะกระทำการนี้ ณ บริเวณนอกเมืองแถบทะเลทรายของนครมะดีนะฮ์.
อัครมุขนายกของชาวคริสต์กล่าวกำชับกับสาวกของพวกเขาว่าจงพิจารนาดูก่อน หาก มุฮัมหมัด มาพร้อมกับบุตร,หลานและเครือญาติไกล้ชิดก็จงหลีกเลี่ยงที่จำเพชิญหน้าการสาปแช่งกับเขาแต่หากเขามากัับเหล่าสาวกก็จงกล่าวสาปแช่งร่วมกับเขา.และในวันนั้นศาสดา(ศ)ได้มาพร้อมกับท่านอิมามอลี (อ),ฮะซัน,ฮุเซนและฟาติมะฮ์ ณ ทุ่งทะเลทราย .
เมื่อพวกเขาเห็นเช่นนั้นจึงหลีดเลี่ยงที่จะทำการสาปแช่งร่วมกับท่านศาสดา(ศ).
 ญารุลลลอฮ์ ซิมัคชะรี (นักตัฟซีรชื่องดังสายอะฮ์ลิซซุนะฮ์)ได้บันทึกเกี่ยวกับ ความประเสริฐของกลุ่มชนใต้ผ้าคลุมครั้นที่อธิบายโองการนี้เอาไว้ในตำราตัฟซีร กัชชาฟ ของเขา
หญ้าตัดฅน
หญ้าตัดฅน () คือภาพยนตร์คัลท์ขาวดำหลุดโลกจากประเทศไทย กำกับโดย ณัฏฐา หอมทรัพย์ ผสมผสานความเป็นไซไฟ แฟนตาซี และอารมณ์ขันเพี้ยนๆ เกี่ยวกับชาวคุโรเดี้ยนจากเกาะคุโรดะ ที่ต้องการกอบกู้เอกราชของชาติจากปกครองของประเทศธัยญ์ โดยมีศูนย์กลางของเรื่องอยู่ที่เหล่านักฟุตบอลทีมชาติธัยญ์ หนังแบ่งเป็น 3ตอน ได้แก่ ภาคปัจจุบัน (หญ้าห้า) ภาคอดีต (หญ้าหก) และ ภาคอนาคต (หญ้าเจ็ด)
ภาพยนตร์เรื่องนี้ได้รับเลือกเข้าฉายในเทศกาลภาพยนตร์ Shiver International Film Festival 2017 ประเทศแคนาดา โดยทางเทศกาลได้จำกัดความภาพยนตร์เรื่องนี้ว่า "สนุก หลุดโลก ราวกับถูกลิขิตให้เป็นหนังคัลท์คลาสสิค" ก่อนเข้าฉายอย่างเป็นทางการในประเทศไทย ที่โรงภาพยนตร์ Bangkok Screening Room ระหว่างวันที่ 29 พฤศจิกายน ถึง 20 ธันวาคม พ.ศ. 2560
ในปี พ.ศ. 2561 "หญ้าตัดฅน" เข้าชิง 2 รางวัลภาพยนตร์ไทย ชมรมวิจารณ์บันเทิง ครั้งที่ 26 ได้แก่ รางวัลนักทำหนังหน้าใหม่ยอดเยี่ยม และ ดนตรีประกอบยอดเยี่ยม
ในปีเดียวกัน "หญ้าตัดฅน" ได้รับเลือกเข้าฉายในเทศกาลภาพยนตร์ Derby Film Festival ประเทศอังกฤษ โดยทางเทศกาลบรรยายว่า "เป็นหนังไซไฟบ้าพลัง เต็มไปด้วยฉากแอ็กชั่นสุดป่วน เล่นประเด็นสารพัดตั้งแต่ พลังจิต การกีฬา การโคลนนิ่ง และ ผู้อพยพ" นอกจากนั้นยังเปรียบเทียบหนังเรื่องนี้กับหนังคัลท์ญี่ปุ่นเรื่อง กำกับโดย ชินยะ ทสึกาโมโตะ
นักวิจารณ์ต่างประเทศท่านหนึ่งได้แสดงความเห็นว่า "เป็นงานจินตนาการที่น่าทึ่ง" "73นาทีแห่งแอ็กชั่นต่อเนื่อง" "ยากที่จะเข้าใจ แต่ก็ยากที่จะไม่หลงรักภาพยนตร์เรื่องนี้" และชื่นชมความน่าสนใจของเสียงและดนตรีที่ส่งเสริมความบ้าคลั่งของหนัง
ในวันที่ 7 มิถุนายน พ.ศ. 2561 "หญ้าตัดฅน" เข้าฉายอย่างเป็นทางการอีกครั้งที่โรงภาพยนตร์ House RCA เป็นเวลาสองสัปดาห์
ต่อมาในเดือนกันยายนปีเดียวกัน "หญ้าตัดฅน" ได้รับเลือกเข้าฉายในเทศกาลหนังคัลท์ CIM Sueca ประเทศสเปน ได้ถูกกล่าวถึงว่า "ภาพยนตร์บ้าพลังจากประเทศไทย สุดคัลท์โฉบเฉี่ยว ที่สร้างความเปิดหูเปิดตาแก่ผู้เข้าชม" และได้รับรางวัลชมเชยสาขากำกับการแสดง และ นักแสดงสมทบ (วชร กัณหา)
"หญ้าตัดฅน" แบ่งเป็น 3 ตอน เสมือนหนังสั้น 3 เรื่อง ประกอบด้วย "หญ้าห้า" "หญ้าหก" และ "หญ้าเจ็ด" ทยอยถ่ายทำและตัดต่อ ตั้งแต่ปี พ.ศ. 2556 ถึง 2560 มีการแก้ไขปรับเปลี่ยนบทไปตามสถานการณ์ ก่อนนำมาตัดต่อรวมกันเป็นภาพยนตร์ขนาดยาวในชื่อ "หญ้าตัดฅน"
ในปี พ.ศ. 2558 หนังสั้น "หญ้าหก" ได้รับรางวัลวิจิตรมาตรา จากเทศกาลหนังสั้นโดยมูลนิธิหนังไทย นอกจากนั้นยังเข้าชิงรางวัลรัตน์ เปสตันยี และ รางวัลนักแสดงยอดเยี่ยม (ธัญ เปลวเทียนยิ่งทวี) จากเทศกาลเดียวกัน
นอกจากตำแหน่งผู้กำกับ เขียนบท และตัดต่อแล้ว ณัฏฐา หอมทรัพย์ยังรับตำแหน่งผู้ออกแบบเสียงและทำดนตรีประกอบภาพยนตร์อีกด้วย
รางวัลภาพยนตร์ไทย ชมรมวิจารณ์บันเทิง ครั้งที่ 26
แซลียู ฟือไรรา ดุช ซังตุช
แซลียู ฟือไรรา ดุช ซังตุช (; เกิด 20 กรกฎาคม 2530) หรือที่เรียกสั้น ๆ ว่า แซลียู นักฟุตบอลอาชีพชาวบราซิลในตำแหน่งกองหลัง ปัจจุบันลงเล่นให้กับเอสซีจี เมืองทอง ยูไนเต็ด ในไทยลีก
ขุนศึก ศิษย์เกรียงไกร
ขุนศึก ศิษย์เกรียงไกร เป็นนักมวยไทยจากจังหวัดพิษณุโลก เจ้าของฉายา "ขุนศอกไร้มิตร"
ขุนศึก มีชื่อจริงคือ อุเทน คำภักดี เริ่มฝึกมวยไทยตั้งแต่อายุ 10 ขวบ โดยมีบิดาของเขาเป็นครูมวยคนแรก และใช้ชื่อชก สิงห์ร้าย ลูกป่าขนุน ในการแข่งครั้งแรก โดยได้รับค่าตัวไฟต์ดังกล่าวที่ 60 บาท
จากนั้น บิดาของเขาได้พาแข่งในแถบหมู่บ้านและอำเภอใกล้เคียง กระทั่งครูศรพิษณุ ศิษย์ ป.ต.ท. เกิดความชื่นชอบในผลงานอย่างมาก จึงพาไปแข่งขันแถบจังหวัดอุตรดิตถ์และภาคเหนือตอนล่าง
ครั้นแล้วจึงพาไปฝากตัวกับบุญเลิศ โพธิ์ศรี ที่จังหวัดพิษณุโลก แล้วเปลี่ยนชื่อชกใหม่เป็น ขุนพลน้อย ส.มรกต โดยแข่งในระดับภูธรอีกประมาณ 30 ไฟต์ ก่อนเข้าแข่งขันรายการศึกวันทรงชัยที่กรุงเทพมหานคร
เขาได้ปะทะกับนักมวยไทยที่มีชื่อเสียงระดับแถวหน้า อาทิ เหนือชั้น ส.สมศักดิ์ชัย, เพชร ป.บูรพา และรัตนชัย ว.วลาพล แล้วได้แข่งออกรายการถ่ายทอดทางช่อง 9 จากการสนับสนุนของทองอยู่ ภิรมย์ทัพ โดยใช้ชื่อชก ขุนศึก สวนอาหารอิ่ม
ครั้นแล้ว เขาก็ได้รับการสนับสนุนจากเอ พัทยา ผู้ทำค่ายศิษย์เกรียงไกร แล้วได้เข้าแข่งขันรายการศึกมวยไทย 7 สี และศึกเกียรติเพชร ที่โดยโปรโมเตอร์ ชุ้น เกียรติเพชร
ด้วยผลงานที่สร้างความประทับใจต่อแฟนมวย ส่งผลให้เขาได้รับรางวัลคู่มวยดุเดือดประจำสัปดาห์ของศึกมวยไทย 7 สี อยู่บ่อยครั้ง โดยไฟต์ที่สร้างผลงาน อาทิ เมื่อครั้งที่ปะทะกับชาติสมัย ส.คณิตศร, น้ำเพชร ศิษย์โอ, หน้าสวน ศศิประภายิม และโดยเฉพาะอย่างยิ่งสิทธิชัย กิยารัตน์ ที่ปะทะกับขุนศึกถึง 7 ครั้ง
ขุนศึก ศิษย์เกรียงไกร เคยได้รับค่าตัวสูงสุดในรายการศึกมวยไทย 7 สี เมื่อครั้งปะทะกับงาเทา อรรถรุ่งโรจน์ ที่ 50,000 บาท และได้รับค่าตัวสูงสุดในการแข่งที่สนามมวยเวทีลุมพินี เมื่อครั้งปะทะกับปิ่นสยาม ส.อำนวยศิริโชค ที่ 75,000 บาท
พ.ศ. 2550 ขุนศึกได้รับเลือกให้เป็นหนึ่งในผู้เข้าแข่งขันศึกอีซูซุ ซูเปอร์คอมมอนเรล วีจีเอสเทอร์โบ ของสายเอ ที่เวทีมวยสยามอ้อมน้อย
ขุนศึก เป็นบุตรของนายสุทิน คำภักดี และนางดวง คำภักดี ขุนศึกมีลูก 2 คน (ชาย 1 คน, หญิง 1 คน) ได้แก่ ปิยะทัศน์ คำภักดี และปานไพลิน คำภักดี
ขุนศึก ศิษย์เกรียงไกร ยังมีผลงานการแข่งขันมวยไทยเพื่อการกุศล อาทิ วันที่ 10 สิงหาคม พ.ศ. 2555 ขุนศึกได้เข้าแข่งขันในคู่เอก ศึกวันทรงชัยนัดกุศล ที่เวทีโรงยิม ริมแม่น้ำปิง อำเภอเมืองกำแพงเพชร จังหวัดกำแพงเพชร โดยพบกับคู่ชกคือคฑาวุธ ส.วัชรยิม ซึ่งเป็นรายการแข่งขัน เพื่อหารายได้ช่วยเด็กนักเรียน
รวมถึงในวันที่ 22 พฤษภาคม พ.ศ. 2559 ขุนศึกได้เข้าแข่งขันในคู่เอก ศึกวันมวยไทย ห่างไกลยาเสพติด ที่โรงยิมเทศบาลนครแม่สอด จังหวัดตาก โดยพบกับคู่ชกคือประวิทย์ ศักดิ์เมืองแกลง ซึ่งเป็นการแข่งขันเพื่อหารายได้จัดซื้อวัสดุอุปกรณ์ ในภารกิจปราบปรามอาชญากรรมและสารเสพติด
ในภายหลัง ขุนศึกได้ทำหน้าที่เป็นผู้ฝึกสอนมวยไทย ที่ค่ายมวย ส.รื่นรมย์ ในอำเภอแกลง จังหวัดระยอง โดยมีลูกศิษย์ที่สร้างผลงานในกรุงเทพมหานคร ได้แก่ เพชรน้ำดำ ส.รื่นรมย์ และลมหนาว ส.รื่นรมย์
ศาสดาในศาสนาอิสลาม
บรรดาศาสดาจะได้รัการนับถือและให้เกียรติยกย่องจากชาวมุสลิมเนื่องจากพวกท่านเป็นผู้ที่ได้รับวิวรณ์ (วะฮีย์)จากพระผู้เป็นเจ้า,ชาวมุสลิมจะเรียกพวกท่านว่า (นบี-ศาสดา)หรือ (ระซูล-ศาสนทูต)
รายชื่อในตารางนี้อ้างอิงจากโองการต่างๆจากพระมหาคัมภีร์อัลกุรอาน โดยยกรายชื่อที่ระบุตำแหน่งการเป็นศาสดา,ศาสนทูตหรือผู้ที่มีตำแหน่งอิมามัต-ผู้นำและผู้ที่มีคัมภีร์,หรือกลุ่มชนที่มีการกล่าวถึงการมีบทบัญญัติทางศาสนาจากพระผู้เป็นเจ้าไว้แก่พวกเขา,ซึ่งอาจมีบางรายชื่อที่ตกหล่นไปบ้าง.
จากบทสรุปของการค้นคว้าสามารถกล่าวได้ว่า การไม่ได้ระบุชื่อและตำแหน่งการเป็นศาสดาไว้ในคัมภีรือัลกุรอานก็ไม่ได้หมายความว่าบุคคลนั้นจะไม่ได้เป็นศาสดาเสมอไป
เช่นเดียวกันจากการที่นิกายชีอะฮ์ยอมรับในเรื่องของตำแหน่งอิมามัตแต่เนื่องจากรายชื่อของพวกท่านไม่ได้ถูกระบุไว้ในคัมภีร์อัลกุรอานจึงจะไม่ยกรายชื่อบรรดาอิมามเหล่านั้นไว้ในตารางนี้.
เตารอต 
ศาสนทูต  -เราะซูล
ฮะดีษศึกษา
ดังนั้นจากนิยามข้างต้น ทำให้เข้าใจได้ว่า อิลมุลฮะดีษเป็นศาสตร์ที่ว่าด้วยการวินิจฉัยสถานะภาพของสายรายงาน และตัวบทฮะดีษ ตลอดจนการวิเคราะห์และทำความเข้าใจต่อเนื้อหาของฮะดีษ
แขนงต่างๆ ของอิลมุลฮะดีษ
เพื่อให้สามารถเข้าใจได้ชัดเจนขึ้น มีการแบ่งศาสตร์นี้ออกเป็นแขนงต่างๆ ที่สำคัญดังต่อไปนี้
ศาสตร์แขนงนี้จะทำหน้าที่พิจรณาและวินิจฉัยคุณสมบัติของผู้รายงานฮะดีษเป็นรายบุคคล โดยจะยึดเอาคุณสมบัติที่ มีผลต่อการพิสูจน์ความน่าเชื่อถือ หรือไม่น่าเชื่อถือของผู้รายงาน เช่น การมีความสัตย์จริง ไม่เป็นผู้โกหก มีความสามารถด้านความจำดี ไม่สับสน มีหลักศรัทธาที่ถูกต้อง และอื่นๆ
ศาสตร์แขนงนี้จะมีหน้าที่วินิจฉัยสภาพโดยรวมของสายรายงานโดยมิได้แยกผู้รายงานเป็นการเฉพาะ เพื่อให้ได้มาซึ่งสถานะภาพของสายรายงานว่า น่าเชือถือหรือไม่อย่างไร จะแตกต่างกับอิลมุลริยาล
ในอิลมุลดิรอยะฮฺ นอกจากจะวินิจฉัยสายรายงานแล้ว ศาสตร์แขนงนี้ยังได้ทำการวินิจฉัยตัวบทฮะดีษอีกด้วย เพื่อให้สามารถเข้าใจได้ถึงสถานะภาพของฮะดีษว่ามิได้ถูกกุขึ้นมา หรือมีการเปลี่ยนแปลงตัวบทให้แตกต่างไปจากเดิม
ศาสตร์แขนงนี้ จะแตกต่างกับอิลมุลดิรอยะฮฺตรงที่ อิลมุลดิรอยะฮฺ จะตรวจสอบหรือวินิจฉัยตัวบทฮะดีษจากสภาพภายนอก แต่ฟิกหุลฮะดีษ จะทำการวินิจฉัยหรือวิเคราะห์ตัวบทฮะดีษในด้านความหมาย หรืออาจเรียกว่า วิชาด้านการอรรถาธิบายตัวบทฮะดีษ
 สามแขนงที่กล่าวมาข้างต้น เป็นสามศาสตร์หลักๆ ที่สำคัญของอุลูมุลฮะดีษ และนอกจากสามแขนงที่กล่าวไปแล้ว อุลูมุลฮะดีษยังแบ่งออกเป็นศาสตร์แขนงต่างๆ เช่น อิลมฺ มุคตะละฟุลฮะดีษ (علم مختلف الحديث),  อิละลุลฮะดีษ (علل الحديث ),ฆอรีบบุลฮะดีษ (غريب الحديث),อิลมุลญัรห์วัตตะอ์ดีล (علم الجرح و التعديل) และอื่นๆ [1] ซึ่งทั้งหมดที่กล่าวมานั้นจะเกี่ยวพันหรือกลับไปที่สามแขนงที่สำคัญทั้งสิ้น จึงถือว่าไม่จำเป็นที่จะต้องอธิบายแขนงต่างๆ เหล่านั้นอีก
รางวัลภาพยนตร์แห่งชาติ สุพรรณหงส์ ครั้งที่ 27
รางวัลภาพยนตร์แห่งชาติ สุพรรณหงส์ ครั้งที่ 27 ประจำปี พ.ศ. 2560 เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2560 จัดโดยสมาพันธ์สมาคมภาพยนตร์แห่งชาติ กำหนดจัดพิธีประกาศผลรางวัลในวันอาทิตย์ที่ 11 มีนาคม พ.ศ. 2561 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
สำหรับผู้ได้รับรางวัลแสดงเป็น ตัวหนา
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 18 เรื่อง มีดังนี้:
เฟ็ลท์แบร์ค
เฟ็ลท์แบร์ค () เป็นหมู่บ้านในรัฐบาเดิน-เวือร์ทเทิมแบร์ค ประเทศเยอรมนี ด้วยความสูง 1277 เมตรเหนือระดับน้ำทะเลทำให้หมู่บ้านแห่งนี้กลายเป็นหมู่บ้านที่อยู่สูงที่สุดในเยอรมนี เฟ็ลท์แบร์คตั้งอยู่ด้านในเขตอุทยานแห่งชาติป่าดำใต้ในช่องเขาเฟ็ลท์แบร์ค โดยมีสโลแกนของหมู่บ้านว่า "สูงที่สุดในป่าดำ" ("Das Höchste im Schwarzwald") หมู่บ้านแห่งนี้เป็นแหล่งเล่นสกีแห่งหนึ่งในฤดูหนาว
บริษัททางพิเศษนิปปงตะวันออก
บริษัททางพิเศษนิปปงตะวันออก (東日本高速道路株式会社 Higashi Nippon Kōsoku-dōro Kabushiki Gaisha, East Nippon Expressway Company Limited) หรือเรียกโดยย่อว่า NEXCO เป็นหนึ่งในผู้ดำเนินการหลักทางพิเศษในประเทศญี่ปุ่น มีสำนักงานอยู่ที่ย่านคะซิมุงะเซะกิ เขตชิโยะดะ กรุงโตเกียว
บริษัทก่อตั้งขึ้นเมื่อวันที่ 1 ตุลาคม ค.ศ.2005 จากการแปรรูป บริษัททางพิเศษญี่ปุ่น (มหาชน) เพื่อบริหารจัดการถนนในเขตภูมิภาคคันโต โทโฮะกุ และฮกไกโด
ไมเออร์โฮเฟิน
ไมเออร์โฮเฟิน () เป็นหมู่บ้านในรัฐทิโรล ประเทศออสเตรีย เป็นจุดหมายปลายทางด้านการท่องเที่ยวซึ่งมีกิจกรรมหลากหลายทั้งในฤดูร้อนและฤดูหนาว ได้แก่ สกี, การปีนเขา, จักรยานภูเขา และร่มบิน ไมเออร์โฮเฟินตั้งอยู่ใกล้ธารน้ำแข็งฮินเทอร์ทุคส์ (Hintertux) ซึ่งมีความสูง 3,250 เมตรเหนือระดับน้ำทะเล
ภูเขาคิตะ
ภูเขาคิตะ () เป็นภูเขาหนึ่งในแนวภูเขาอะกะอิชิ ในจังหวัดยะมะนะชิ ประเทศญี่ปุ่น เป็นภูเขาที่สูงอันดับสองของญี่ปุ่นรองจากภูเขาฟุจิ
ไลดาร์
ไลดาร์ () เป็นวิธีการสำรวจซึ่งวัดระยะทางถึงเป้าหมายโดยแสดงเป้าหมายด้วยแสงเลเซอร์เป็นจังหวะและวัดพัลส์สะท้อนด้วยตัวรับ แล้วใช้ความแตกต่างระหว่างเวลากลับคืนของเลเซอร์และความยาวคลื่นเพื่อสร้างรูปจำลองสามมิติดิจิทัลของเป้าหมาย
โดยทั่วไปไลดาร์ใช้สร้างแผนที่ควาามละเอียดสูง โดยมีการใช้ในวิชาภูมิมาตรศาสตร์ ระบบภูมิสารสนเทศ โบราณคดี ภูมิศาสตร์ ธรณีวิทยา ธรณีสัณฐานวิทยา วิทยาแผ่นดินไหว วนศาสตร์ ฟิสิกส์บรรยากาศ การชี้นำเลเซอร์ การทำแผนที่แถบเลเซอร์ส่งทางอากาศ (airborne laser swath mapping) และวิชาวัดความสูงด้วยเลเซอร์ (laser altimetry) เทคโนโลยีดังกล่าวยังใช้ในการควบคุมและนำทางรถยนต์ขับเคลื่อนตนเองบางส่วนด้วย
มะลิลา (ภาพยนตร์)
มะลิลา () เป็นภาพยนตร์ไทยแนวโรแมนติค-ดราม่า ที่ออกฉายในปี พ.ศ. 2561 กำกับโดย อนุชา บุญยวรรธนะ นำแสดงโดยศุกลวัฒน์ คณารศ และอนุชิต สพันธุ์พงษ์ กำหนดออกฉายในวันที่ 15 กุมภาพันธ์ พ.ศ. 2561 โดยภาพยนตร์เรื่องนี้ ได้ออกฉายในเทศกาลภาพยนตร์ต่างประเทศ อาทิ เทศกาลภาพยนตร์นานาชาติปูซาน 2017 เป็นต้น
มะลิลา เป็นหนึ่งในหนังไทยที่ได้รับการสนับสนุนจากกระทรวงวัฒนธรรม และได้รับเลือกให้ไปนำเสนอเพื่อหาผู้ร่วมทุนสร้างในงาน THAI FILM PITCHING PROJECT ที่จัดขึ้นในเทศกาลหนังเมืองคานส์
มะลิลา ว่าด้วยความรักความอาลัยต่อผู้ที่จากไป เรื่องราวของ "เชน" เจ้าของสวนมะลิผู้มีอดีตอันเจ็บปวด และ "พิช" ศิลปินนักทำบายศรี อดีตคนรักของเชนในวัยเด็กที่กลับมาพบกันอีกครั้ง ทั้งคู่พยายามเยียวยาบาดแผลในอดีตและรื้อฟื้นความสัมพันธ์ผ่านการทำบายศรีอันงดงาม
นอร์มัน อทัน
นอร์มัน อทัน เป็นนักแสดงชาวมาเลเซีย มาจากเมืองกัวลาลัมเปอร์
ตั้งแต่ปี ค.ศ. 2006 อทันได้แสดงภาพยนตร์สองเรื่อง โดยกำกับโดยไช่ หมิงเหลียง
สโมสรฟุตบอลมหาวิทยาลัยเกษตรศาสตร์ในฤดูกาล 2561
สโมสรฟุตบอลมหาวิทยาลัยเกษตรศาสตร์ในฤดูกาล 2561 เป็นฤดูกาลที่สองของ เกษตรศาสตร์ ใน ไทยลีก 2. ฤดูกาลนี้เกษตรศาสตร์ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
เดอะดิแซสเตอร์อาร์ติสท์ (ภาพยนตร์)
เดอะดิแซสเตอร์อาร์ติสท์ (, แปลตามรูปคำว่า "ศิลปินแห่งความวิบัติ") เป็นภาพยนตร์แนวดราม่าตลกชีวประวัติจากประเทศสหรัฐอเมริกา ออกฉายเมื่อ พ.ศ. 2560 ซึ่งอำนวยการสร้างและกำกับโดยเจมส์ ฟรังโก เขียนบทโดยสก็อตต์ นิวสแตดเตอร์ และไมเคิล เอช วีเบอร์ ดัดแปลงจากหนังสือสารคดีชื่อเดียวกันโดยเกร็ก เซสเทโร และทอม บิสเซลล์ ซึ่งเล่าเรื่องการสร้างภาพยนตร์เรื่อง "เดอะรูม" ซึ่งออกฉายปี 2003 โดยทอมมี ไวซาว ซึ่งได้รับการกล่าวถึงอย่างกว้างขวางว่าเป็นภาพยนตร์ที่แย่ที่สุดเรื่องหนึ่งเท่าที่เคยมีการสร้างมา ในภาพยนตร์เรื่องนี้ เจมส์ ฟรังโก และน้องชายเดฟ ฟรังโก รับบทไวซาวและเซสเทโร ตัวละครสมทบอื่นๆ รับบทโดย เซธ โรเกน (ร่วมอำนวยการสร้าง), แอลิสัน บรี, แอรี เกรย์นอร์, จอช ฮัทเชอร์สัน, และ แจคกี้ วีฟเวอร์
สโมสรฟุตบอลจังหวัดอุดรธานีในฤดูกาล 2561
สโมสรฟุตบอลจังหวัดอุดรธานีในฤดูกาล 2561 เป็นฤดูกาลแรกของ อุดรธานี เอฟซี ใน ไทยลีก 2. ฤดูกาลนี้อุดรธานีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
3 บิลบอร์ด ทวงแค้นไม่เลิก
3 บิลบอร์ด ทวงแค้นไม่เลิก () เป็นภาพยนตร์แนวอาชญากรรมปี 2017 ซึ่งอำนวยการสร้าง เขียนบท และกำกับโดยมาร์ติน แมคโดนาห์ นำแสดงโดยฟรานเซส แมคดอร์แมนด์, วูดี ฮาร์เรลสัน, และ แซม ร็อคเวลล์ โดยแมคดอร์แมนด์รับบทแม่คนหนึ่ง ที่เช่าพื้นที่บิลบอร์ด 3 อัน เพื่อเรียกร้องให้สังคมให้ความสำคัญกับเหตุฆาตกรรมลูกสาวของเธอที่ยังไม่ได้รับการคลี่คลาย
เจ้าชายวิลเลียมแห่งกลอสเตอร์
เจ้าชายวิลเลียมแห่งกลอสเตอร์ () ประสูติเมื่อวันที่ 12 ธันวาคม พ.ศ. 2484 ณ ฮาร์ตฟอร์ดเชอร์ สหราชอาณาจักร เป็นพระโอรสพระองค์ใหญ่ใน เจ้าชายเฮนรี ดยุกแห่งกลอสเตอร์ และ เจ้าหญิงอลิซ ดัชเชสแห่งกลอสเตอร์ ทรงเป็นพระราชนัดดาใน สมเด็จพระเจ้าจอร์จที่ 5 แห่งสหราชอาณาจักร ทรงมีพระบิดาพระมารดาทูลหัวดังนี้
พระองค์ทรงเรียนจบจากมหาวิทยาลัยเคมบริดจ์ และ มหาวิทยาลัยซานฟอร์ด ก่อนจะเสด็จกลับมาประกอบพระกรณียากิจในด้านทรงเครื่องบิน โดยพระองค์เคยทรงขับเครื่องบินผ่าน ทะเลทรายสะฮารา ทั้งนี้ทรงได้รับตำแหน่งเป็นผู้แทนการค้าศูนย์การค้าลาซาดาแห่งสหราชอาณาจักร พระองค์เป็นพระราชวงศ์พระองค์ที่สองที่ทรงรับราชการ (พระองค์แรกคือ เจ้าชายจอร์จ ดยุกแห่งเคนต์)
ในปั พ.ศ. 2513 พระพลานามัยของ เจ้าชายเฮนรี ดยุกแห่งกลอสเตอร์ พระบิดาเริ่มแย่ลงอย่างมาก ทั้งนี้พระองค์เองก็ได้ป่วยด้วยพระอาการโพฟีเลีย พระองค์ทรงลาออกจากราชการแล้วกลับมาอังกฤษ โดยไม่นาน พระองค์ได้เริ่มทรงงานเพื่อประเทศอย่างเต็มตัว
เจ้าชายวิลเลียมได้รับการคาดหมายว่าจะได้รับการสถานปนาที่ ดยุกแห่งกลอสเตอร์ เมื่อพระบิดาสิ้นพระชนม์ แต่แล้วเมื่อเดือนสิงหาคม พ.ศ. 2515 พระองค์ทรงประสบอุบัติเหตุ เครื่องบินพระที่นั่งที่เข้าแข่งขันกีฬาระหว่างแพนซิเวเนียและแมนแฮปตันได้เสียการควบคุม ปีกข้างนึงของเครื่องบินพระที่นั่งชนกับต้นไม้ก่อนจะพลิกและเข้าชนธนาคารอย่างแรงจรไฟลุกโชน เจ้าชายวิลเลียมแห่งกลอสเตอร์สิ้นพระชนม์ในที่เกิดเหตุทันที หลังจากนั้นอีก 2 ชั่วโมง พนักงานดับเพลิงจึงนำพระศพออกมาจากที่เกิดเหตุได้ พระศพของพระองค์ถูกฝัง ณ สุสานฟอร์ม็อก ต่อมาโรงเรียนสอนการบินแห่งชาติได้เปลี่ยนชื่อเป็น โรงเรียนทหารวิลเลียมแห่งกลอสเตอร์ เพื่อเป็นการถวายพระเกียรติแด่พระองค์ โดยพระองค์นั้นมีความใกล้ชิดกับ เจ้าชายชาลส์ เจ้าชายแห่งเวลส์ พระญาติมาก เมื่อครั้นเจ้าชายชาลส์ทราบข่าวการสิ้นพระชนม์ก็เสียพระราชหฤทัยมาก ด้วยเป็นพระญาติที่สนิท พระองค์จึงตั้งพระนามพระโอรสพระองค์แรกว่า วิลเลียม เพื่อเป็นการนึกถึงพระองค์
เมื่อพระองค์สิ้นพระชนม์ พระอิสริยยศ ดยุกแห่งกลอสเตอร์ จึงตกไปเป็นของพระอนุชาคือ เจ้าชายริชาร์ด ดยุกแห่งกลอสเตอร์ ต่อมาในปี พ.ศ. 2517 เจ้าชายเฮนรี ดยุกแห่งกลอสเตอร์ พระบิดาก็สิ้นพระชนม์ลง
พงศ์กฤษฏิ์ ศิริเบ็ญจา
พงศ์กฤษฏิ์ ศิริเบ็ญจา (มาร์ท) เป็นนายแบบและนักแสดงชาวไทย
พงศ์กฤษฏิ์ ศิริเบ็ญจา (มาร์ท) เกิดวันที่ 18 เมษายน 2540 ที่ จังหวัดสระบุรี ทำธุรกิจส่วนตัวเป็นเจ้าของร้านราดหน้า เคยเป็นผู้เข้าประกวด The Master Battle Season 1 ชิงตำแหน่ง POPULAR VOTE หมายเลข MB7 ช่อง 5 และเป็น 1 ในหนุ่มโสดที่มาร่วมรายการ “รู้ไหมใครโสด” ทาง ช่องวัน
ละครเรื่องแรกคือ นั่งติดผี The Shock on TV ช่วงภาพจำลองเหตุการณ์ EP.19 (ตอน หอพักอาถรรพ์) ส่วนบทบาทที่ทำให้เป็นที่รู้จักคือ “โจ” เด็กหนุ่มที่มาตามจีบพี่หมอนใน เป็นต่อ 2017 และปัจจุบันได้เป็นแฟนกับพี่หมอนแล้ว โดยมาร์ท พงศ์กฤษฏิ์ชอบเต้นบีบอยและยังเป็นนายแบบอีกด้วย
มิสเตอร์ซูปราเนชันแนลไทยแลนด์
มิสเตอร์ซูปราเนชันแนลไทยแลนด์ () เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2559 โดยมี กัมพล ทองไชย เป็นผู้ถือลิขสิทธิ์การประกวด โดยผู้ชนะเลิศเป็นตัวแทนประเทศไทยเข้าประกวดมิสเตอร์ซูปราเนชันแนล ซึ่งรูปแบบการประกวดจะคล้ายคลึงกับมิสแกรนด์ไทยแลนด์ และมิสซูปราเนชันแนลไทยแลนด์ โดยให้ทั้ง 77 จังหวัด จัดการประกวดมิสเตอร์ซูปร้าขึ้น เพื่อเฟ้นหาตัวแทนของแต่ละจังหวัดเข้าร่วมการประกวด โดยให้ใช้ชื่อ "มิสเตอร์ซูปร้า" แล้วตามด้วยจังหวัด เช่น มิสเตอร์ซูปร้าระยอง มิสเตอร์ซูปร้าเชียงใหม่ เป็นต้น
สัญลักษณ์สี
อี แท-ยง
อี แท-ยง (ฮันกึล: 이태용 ฮันจา李泰容 เกิดวันที่ 1 กรกฎาคม ค.ศ. 1995) เป็นนักร้องชาวเกาหลีใต้ หนึ่งในเด็กฝึกโปรเจกต์ SM Rookies ซึ่งได้รับการเปิดตัวภายหลังเป็นหนึ่งในสมาชิกและเป็นหัวหน้าวงของบอยแบนด์สัญชาติเกาหลีใต้ NCT ภายใต้สังกัด SM เอนเตอร์เทนเมนต์ รวมทั้งยังมีผลงานในฐานะสมาชิกของยูนิตย่อยวง NCT U และ NCT 127
ปฏิบัติการยูเรนัส
ปฏิบัติการยูเรนัส () เป็นรหัสนามของโซเวียต เมื่อวันที่ 19-23 พฤศจิกายน ค.ศ. 1942 ปฏิบัติการทางยุทธศาสตร์ในสงครามโลกครั้งที่สอง ซึ่งได้นำไปสู่การโอบล้อมกองทัพเยอรมันที่ 6, กองทัพโรมาเนียที่ 3 และ 4 และบางส่วนของกองทัพพันเซอร์ที่ 4 ของเยอรมัน ปฏิบัติการได้ถูกดำเนินที่ประมาณกึ่งกลางห้าเดือนที่ยาวนานของยุทธการที่สตาลินกราดและมุ่งเป้าไปที่การทำลายกองทัพเยอรมันทั้งในและรอบๆเมืองสตาลินกราด การวางแผนสำหรับปฏิบัติการยูเรนัส ได้เริ่มขึ้นในเดือนกันยายน ค.ศ. 1942 และได้ถูกพัฒนาขึ้นพร้อมแผนการโอบล้อมและทำลายกลุ่มกองทัพเยอรมันกลางและกองกำลังเยอรมันในเทือกเขาคอเคซัส กองทัพแดงได้ใช้ประโยชน์จากความน่าสังเวชของกองทัพเยอรมันในการเตรียมพร้อมสำหรับฤดูหนาว และความจริงที่ว่ากองกำลังของตนในทางตอนใต้ของสหภาพโซเวียตนั้นเกินความสามารถใกล้กับสตาลินกราด ด้วยการใช้ความอ่อนแอของทหารโรมาเนียที่เป็นปีกป้องกันของพวกเขา จุดเริ่มต้นของการรุกตั้งอยู่ส่วนของแนวด้านหน้าที่ตรงข้างกับกองทัพโรมาเนีย ซึ่งกองทัพฝ่ายอักษะเหล่านี้ไม่ได้มีอาวุธหนักเพื่อรับมือกับยานเกราะของโซเวียต
เนื่องจากระยะทางของแนวหน้าถูกสร้างขึ้นโดยการรุกช่วงฤดูร้อนของเยอรมัน ได้มุ่งเป้าไปที่แหล่งน้ำมันเทือกเขาคอเคซัสและเมืองสตาลินกราด กองทัพเยอรมันและฝ่ายอักษะอื่นๆได้ถูกบังคับให้ต้องปกป้องส่วนที่ระยะทางที่ยาวไกลเกินกว่าที่พวกเขาตั้งใจจะยึดครอง ด้วยสถานการณ์ที่เลวร้ายโดยการตัดสินใจของเยอรมันในการย้ายกองพลยานยนต์หลายหน่วยจากสหภาพโซเวียตไปยังยุโรปตะวันตก นอกจากนี้ หน่วยในพื้นที่ได้หมดไปหลังจากเดือนของการสู้รบ โดยเฉพาะอย่างยิ่งซึ่งได้เข้าร่วมในการสู้รบในสตาลินกราด เยอรมันได้นับแค่เพียงเหล่าพันเซอร์ที่ 48(XXXXVIII Panzer Corps) ซึ่งมีความแข็งแกร่งของกองพลพันเซอร์เดียว และกองพลแพนเซอร์เกรนาดีร์ที่ 29 เป็นหน่วยสำรองเพื่อสนับสนุนโรมาเนีย พันธมิตรของพวกเขาบนปีกของกองทัพเยอรมันที่ 6 ในทางตรงกันข้าม กองทัพแดงได้ใช้กำลังทหารมากว่าหนึ่งล้านนายเพื่อจุดประสงค์ในการเริ่มต้นของการรุกทั้งในและรอบๆสตาลินกราด การเคลื่อนไหวของกองกำลังโซเวียตนั้นมีปัญหา เนื่องจากความยากลำบากในการปกปิดจากการเตรียมความพร้อมของพวกเขา และหน่วยทหารโซเวียตโดยปกติจะมาถึงก็ล่าช้า เนื่องจากปัญหาทางด้านโลจิสติกส์ ปฏิบัติการยูเรนัสถูกเลื่อนออกไปครั้งแรกตั้งแต่วันที่ 8 ถึง 17 พฤศจิกายน จากนั้นก็เลื่อนไปถึงวันที่ 19 พฤศจิกายน
เวลา 7 นาฬิกา 20 นาทีซึ่งเป็นเวลาของกรุงมอสโก เมื่อวันที่ 19 พฤศจิกายน กองกำลังโซเวียตบนทางตอนปีกเหนือของกองกำลังฝ่ายอักษะที่สตาลินกราดได้เริ่มต้นการรุก กองกำลังในทางตอนใต้ได้เริ่มเมื่อวันที่ 20 พฤศจิกายน แม้ว่าหน่วยทหารโรมาเนียจะสามารถต้านทานการโจมตีครั้งแรกไว้ได้ ในช่วงท้ายของวันที่ 20 พฤศจิกายน กองทัพโรมาเนียที่ 3 และ 4 ต้องล่าถอยอย่างแตกกระเจิง ดังนั้นกองทัพแดงก็ได้โอบล้อมกองพลทหารราบของเยอรมันได้หลายกองพล การเคลื่อนไหวของหน่วยสำรองของเยอรมันไม่แข็งแกร่งพอที่จะป้องกันหน่วยยานยนต์หัวหอกของโซเวียตได้ ในขณะที่กองทัพที่ 6 ไม่อาจตอบโต้ได้อย่างรวดเร็วพอหรืออย่างเด็ดขาดที่จะปลดปล่อยกองทัพเยอรมันในสตาลินกราดและช่วยให้พวกเขาเอาชนะภัยคุกคามที่ใกล้เข้ามา โดยช่วงปลายวันที่ 22 พฤศจิกายน กองกำลังโซเวียตได้เชื่อมโยงกันไปที่เมืองคาลัช ล้อมรอบด้วยจำนวนประมาณ 290,000 นาย ทางตะวันออกของแม่น้ำดอน แทนที่จะพยายามในการเปิดวงล้อม ผู้นำเยอรมัน อดอล์ฟ ฮิตเลอร์ ได้ตัดสินใจที่จะรักษากองกำลังฝ่ายอักษะในสตาลินกราดและจัดหาสเบียงและอื่นๆให้กับพวกเขาทางอากาศ ในขณะเดียวกันผู้บัญชาการฝ่ายโซเวียตและฝ่ายเยอรมันก็ได้เริ่มวางแผนการเคลื่อนไหวครั้งต่อไป
ประเทศอัฟกานิสถานใน ค.ศ. 2018
เหตุการณ์ที่เกิดขึ้นใน ค.ศ. 2018 ในประเทศอัฟกานิสถาน
รูดอล์ฟ เอเบล
รูดอล์ฟ อีวาโนวิช เอเบล (; ) หรือชื่อจริงวิลยาม "วิลลี" เกนรีโฮวิช ฟิชเชอร์ (; ; 11 กรกฎาคม 1903 – 15 พฤศจิกายน 1971) เป็นเจ้าหน้าที่ข่าวกรองโซเวียต เขาใช้สมนามเมื่อถูกเจ้าหน้าที่เอฟบีไอจับฐานสมคบคิดเมื่อปี 1957
เขาเกิดในสหราชอาณาจักร มีบิดามารดาเป็นผู้อพยพชาวรัสเซีย ฟิชเชอร์ย้ายไปรัสเซียในคริสต์ทศวรรษ 1920 และรับราชการในกองทัพโซเวียตก่อนรับราชการต่างประเทศเป็นผู้ปฏิบัติการวิทยุในข่าวกรองโซเวียตในปลายคริสต์ศวรรษ 1920 และต้นคริสต์ทศวรรษ 1930 ต่อมาเขารับบทบาทสอนก่อนเข้าร่วมในปฏิบัติการข่าวกรองต่อเยอรมันระหว่างสงครามโลกครั้งที่สอง หลังสงคราม เขาเริ่มทำงานให้กับเคจีบี ซึ่งส่งเขาไปสหรัฐที่ซึ่งเขาทำงานเป็นส่วนหนึ่งของวงสายลับที่มีฐานในนครนิวยอร์ก
ในปี 1957 ศาลกลางสหรัฐในรัฐนิวยอร์กพิพากษาลงโทษฟิชเชอร์ในความผิดฐานสมคบคิดเป็นสายลับโซเวียตสามกระทงสำหรับการเข้ามีส่วนในคดีนิกเกิลกลวง (Hollow Nickel Case) และตัดสินลงโทษจำคุก 30 ปีในทัณฑสถานกลางแอตแลนตา รัฐจอร์เจีย เขารับโทษได้ประมาณสี่ปีก่อนถูกแลกเปลี่ยนกับแฟรนซิส แกรี พาวเวอส์ นักบินยู-2 ชาวอเมริกันที่ถูกจับตัว เมื่อกลับไปสหภาพโซเวียต เขาสอนประสบการณ์ของเขา เขาเสียชีวิตในปี 1971 ขณะอายุได้ 68 ปี
กีฬามหาวิทยาลัยโลกฤดูร้อน 2017
กีฬามหาวิทยาลัยโลกฤดูร้อน 2017 (; ) หรือการแข่งขันกีฬามหาวิทยาลัยโลกฤดูร้อนครั้งที่ 29 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่กรุงไทเป ประเทศไต้หวัน ระหว่างวันที่ 19–30 สิงหาคม พ.ศ. 2560
เมืองที่ได้รับการเสนอชื่อให้เป็นเจ้าภาพกีฬามหาวิทยาลัยโลกฤดูร้อน 2015 มีทั้งสิ้น 2 เมือง ได้แก่ กรุงบราซีเลีย, ประเทศบราซิล และ กรุงไทเป, ประเทศไต้หวัน เมื่อวันที่ 29 พฤศจิกายน พ.ศ. 2554 มีมติมอบสิทธิการเป็นเจ้าภาพดังกล่าวแก่กรุงไทเป
มาสคอตของการแข่งขันครั้งนี้ก็คือ หมีดำ ชื่อ บราโว
สนามกีฬาเทศบาลไทเป
สนามกีฬาเทศบาลไทเป (; ) เป็นสนามกีฬาอเนกประสงค์ตั้งอยู่ที่กรุงไทเป, ประเทศไต้หวัน
ทูม เรเดอร์ (ภาพยนตร์ พ.ศ. 2561)
ทูม เรเดอร์ เป็นภาพยนตร์แนวแอกชันผจญภัยจากประเทศสหรัฐอเมริกา ออกฉายในปี พ.ศ. 2561 กำกับโดย Roar Uthaug เขียนบทโดย Geneva Robertson-Dworet และ Alastair Siddons ดัดแปลงจากเกม "Tomb Rader" ฉบับปี 2013 ผลิตโดย Crystal Dynamics และจะเป็นการรีบูตภาพยนตร์ชุด "Tomb Raider"
คอง มหาภัยเกาะกะโหลก
คอง มหาภัยเกาะกะโหลก เป็นภาพยนตร์แอคชั่นแนวสัตว์ประหลาดจากประเทศสหรัฐอเมริกา ออกฉายปี 2017 กำกับโดย Jordan Vogt-Roberts เขียนบทโดย Dan Gilroy, Max Borenstein, และ Derek Connolly จากเรื่องโดย John Gatins เป็นภาครีบูตของภาพยนตร์ชุด "คิงคอง" และเป็นภาพยนตร์ลำดับที่สองในชุดภาพยนตร์จักรวาลสัตว์ประหลาด (monsterverse) ของ Legendary ต่อจาก "ก็อตซิลล่า" (พ.ศ. 2557)
เดอะเคิร์สออฟมังกี้ไอแลนด์
เดอะเคิร์สออฟมังกี้ไอแลนด์ (, แปลตามรูปศัพท์ว่า "คำสาปแห่งมังกี้ไอแลนด์") เป็นเกมแนวผจญภัยที่ผลิตและจำหน่ายโดยบริษัทลูคัสอาร์ต และเป็นเกมลำดับที่สามในเกมชุด"มังกี้ไอแลนด์" ออกวางจำหน่ายครั้งแรกเมื่อ พ.ศ. 2540 เป็นภาคต่อของ "เดอะซีเคร็ทออฟมังกี้ไอแลนด์" และ "" ซึ่งต่างก็เป็นเกมผจญภัยประสบความสำเร็จทั้งคู่ เกมนี้เป็นเกมลำดับที่ 12 และเป็นเกมสุดท้ายของลูคัสอาร์ตเกมส์ ที่ใช้เอนจิ้น SCUMM ซึ่งได้รับการพัฒนาอย่างมากในการใช้ครั้งสุดท้ายนี้ ก่อนที่จะถูกแทนที่ด้วยเอนจิ้น GrimE ในภาคต่อคือ "เอสเคปฟรอมมังกี้ไอแลนด์" และภาคนี้ยังเป็นภาคแรกที่มีการให้เสียงพากย์ตัวละคร และมีรูปแบบงานภาพที่ดูเป็นการ์ตูนมากกว่าภาคก่อนๆ
เจ้าหญิงลูอีส พระราชกุมารี
เจ้าหญิงลูอีส พระราชกุมารี ()
เจ้าหญิงลูอีส พระราชกุมารี เสด็จพระราชสมภพเมื่อวันที่ 20 กุมภาพันธ์ พ.ศ. 2410 ณ กรุงลอนดอน เป็นพระราชธิดาพระองค์แรกและพระองค์ที่ 3 ใน พระเจ้าเอ็ดเวิร์ดที่ 7 แห่งสหราชอาณาจักร กับ อเล็กซานดราแห่งเดนมาร์ก ทรงเป็นพระราชนิษฐาใน พระเจ้าจอร์จที่ 5 แห่งสหราชอาณาจักร โดยพระองค์ได้ใช้พระชม์ชีพส่วนใหญ่ใน พระราชวังซานดริงแฮม โดยทรงศึกษาอย่างเคร่งครัดมาก
พระองค์ได้รับเกียรติเป็นเพื่อนเจ้าสาวในงานเสกสมรสของ เจ้าหญิงเบียทริซแห่งสหราชอาณาจักร ผู้เป็นพระปิตุจฉาของพระองค์พร้อมกับพระขนิษฐาอีก 2 พระองค์คือ เจ้าหญิงวิกตอเรียแห่งสหราชอาณาจักร และ ม็อดแห่งเวลส์ สมเด็จพระราชินีแห่งนอร์เวย์
พระองค์ได้รับการสถาปนาเป็น เจ้าหญิงราชกุมารี ซึ่งพระอิสริยยศนี้เป็นพระอิสริยยศที่เทียบเท่า มกุฎราชกุมาร และพระมหากษัตริย์จะสถาปนาให้พระราชธิดาพระองค์แรก และจะทรงดำรงพระอิสริยยศนี้จนกว่าจะสิ้นพระชนม์
พระองค์ทรงเษกสมรสกับ อเล็กซานเดอร์ ดัฟฟ์ ดยุกที่ 1 แห่งไฟฟ์ เมื่อวันที่ 27 กรกฎาคม พ.ศ. 2432 ณ โบสถ์เอกชนในพระราชวังบักกิงแฮม โดยหลังจากเษกสมรส 2 วัน สมเด็จพระราชินีนาถวิกตอเรียแห่งสหราชอาณาจักร พระราชอัยยิกา ทรงมีพระบมราชโองการโปรดเกล้าโปรดกระหม่อมให้ทั้ง 2 ดำรงพระอิสริยยศที่ ดยุกและดัชเชสแห่งไฟฟ์ พระองค์มีพระบุตรดังนี้
เจ้าหญิงลูอีสได้รับพระราชทานเครื่องราชอิสริยาภรณ์วิกตอเรียและอัลเบิร์ต ในปี พ.ศ. 2428 และ เครื่องราชอิสริยาภรณ์มกุฎราชกุมารแห่งอินเดีย ในปี พ.ศ. 2430
พ.ศ. 2472 เจ้าหญิงลูอีสทรงประชวรด้วยโรคเลือดออกในพระอามาศัย(กระเพาะ) และเข้ารับการรักษาใน ลอนดอน ต่อมาเมื่อวันที่ 4 มกราคม พ.ศ. 2474 เจ้าหญิงลูอีสก็สิ้นพระชนม์ขณะมีพระชนมายุ 63 พรรษา
กีฬามหาวิทยาลัยโลกฤดูร้อน 2019
กีฬามหาวิทยาลัยโลกฤดูร้อน 2019 () หรือการแข่งขันกีฬามหาวิทยาลัยโลกฤดูร้อนครั้งที่ 30 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เนเปิลส์ ประเทศอิตาลี ระหว่างวันที่ 3–14 กรกฎาคม พ.ศ. 2562
ขอบตาม้วนเข้า
ขอบตาม้วนเข้า () เป็นภาวะทางการแพทย์ซึ่งหนังตา (ปกติเป็นหนังตาล่าง) ม้วนเข้าใน ก่อให้เกิดความไม่สบายอย่างมาก เพราะขนตาจะไปถูกกับกระจกตาอย่างต่อเนื่องทำให้เกิดความระคายเคือง ปกติขอบตาม้วนเข้าเกิดจากปัจจัยทางกรรมพันธุ์ ขอบตาม้วนเข้ายังสามารถทำให้เกิดอาการปวดตาได้ (นำไปสู่การทำให้ตนเองบาดเจ็บ แผลเป็นของหนังตา และความเสียหายของประสาท) หนังตาบนหรือล่างสามารถเกี่ยวข้องได้ และอาจเป็นได้ตาเดียวหรือสองตาก็ได้ การติดเชื้อโรคริดสีดวงตาซ้ำ ๆ อาจทำให้เกิดแผลเปเ็นของหนังตาด้านใน ซึ่งอาจทำให้เกิดขอบตาม้วนเข้า ในผู้ป่วยมนุษย์ ภาวะนี้เกิดบ่อยสุดในผู้มีอายุตั้งแต่ 60 ปีขึ้นไป
เดวิด รูฟโฟโล
ศาสตราจารย์พิเศษ ดร.เดวิด จอห์น รูฟโฟโล ( (12 มีนาคม ค.ศ. 1968)) นักวิทยาศาสตร์เชื้อชาติอเมริกัน ผู้เชี่ยวชาญด้านกัมมันตรังสีรอบโลก ผู้ก่อตั้งสถานีตรวจวัดนิวตรอนสิรินธร ผู้ได้รับรางวัลนักวิทยาศาสตร์ดีเด่น ประจำปี พ.ศ. 2560 ของสำนักงานกองทุนสนับสนุนการวิจัย มีความเชี่ยวชาญพิเศษทางด้านดาราศาสตร์ฟิสิกส์ (Astrophysics) และฟิสิกส์อวกาศ (Space Physics)
ศาสตราจารย์พิเศษ ดร. เดวิด รูฟโฟโล เกิดที่เมืองไอโอวาซิตี้ มลรัฐไอโอวา สหรัฐอเมริกา เมื่อวันที่ 12 มีนาคม ค.ศ. 1968 เป็นบุตรคนเดียวของ ศาสตราจารย์ ดร. จอห์น เจ. รูฟโฟโล กับ นางแอลลา ดี. รูฟโฟโล ได้รับสัญชาติไทยเมื่อ พ.ศ. 2555 สมรสกับนางรมณีย์ รูฟโฟโล มีบุตร 3 คน ปัจจุบันทำงานอยู่ที่ภาควิชาฟิสิกส์ คณะวิทยาศาสตร์ มหาวิทยาลัยมหิดล
กีฬาสกีวิบากในโอลิมปิกฤดูหนาว 2018
กีฬาสกีวิบากในโอลิมปิกฤดูหนาว 2018 เป็นการแข่งขันกีฬาสกีวิบากที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–25 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาครอสคันทรีแอลเพนเซีย
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 12 รายการ คือ ประเภททีมชาย 6 รายการ และประเภททีมหญิง 6 รายการ โดยแต่ละรายการจะมีนักกีฬา 313 คน จาก 65 ประเทศ
ตารางการแข่งขัน 12 กิจกรรมในชนิดกีฬานี้
หมายเหตุ: เวลาจะยึดตามเวลามาตรฐานเกาหลี (UTC+9)
มีนักกีฬาทั้งหมด 313 คนจาก 65 ประเทศเข้าร่วมแข่งขัน
สโมสรฟุตบอลพีทีที ระยองในฤดูกาล 2561
สโมสรฟุตบอลพีทีที ระยองในฤดูกาล 2561 เป็นฤดูกาลที่ 10 ของ พีทีที ระยอง ใน ไทยลีก 2. ฤดูกาลนี้พีทีที ระยองได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
โกปาเดลเรย์ รอบชิงชนะเลิศ 2018
โกปาเดลเรย์ รอบชิงชนะเลิศปี 2018 เป็นการแข่งขันฟุตบอลนัดเมื่อวันที่ 21 เมษายน พ.ศ. 2561 (ค.ศ. 2018) เพื่อตัดสินหาผู้ชนะของ โกปาเดลเรย์ ฤดูกาล 2017–18, ถือเป็นครั้งที่ 115 ของ โกปาเดลเรย์.
ครั้งนี้เป็นการลงเล่นระหว่าง เซบียา และ บาร์เซโลนา ที่ หวันตาเมโตรโปลีตาโน ใน มาดริด.
บาร์เซโลนาชนะในนัดชิงชนะเลิศ 5–0 ส่งผลให้พวกเขาได้แชมป์เป็นสมัยที่ 4 ติดต่อกันและครองแชมป์โกปาเดลเรย์โดยรวมเป็นครั้งที่ 30.
โอเค (เพลงธงไชย แมคอินไตย์ และยูอาร์บอยทีเจ)
"OKAY" เป็นซิงเกิลในปี พ.ศ. 2560 ของนักร้องธงไชย แมคอินไตย์ ร่วมกับ ยัวร์บอยทีเจ จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย จิรายุทธ ผโลประการ ,ศุภณัฐ เสวะกะ ,แต่งทำนองและเรียบเรียงโดย จิรายุทธ ผโลประการ ออกจำหน่ายในวันที่ 24 พฤศจิกายน พ.ศ. 2560 สังกัดค่ายจีเอ็มเอ็ม แกรมมี่
ส่วนมิวสิกวีดิโอเพลง เผยแพร่ครั้งแรกในวันที่ 9 กุมภาพันธ์ พ.ศ. 2561 เนื้อหาของเพลงพูดถึงเราจะรู้สึกดาวน์ รู้สึกแย่ รู้สึกไม่ดี แต่สามารถที่จะบอกกับทุกคนนี้ว่า Everything is gonna be ok. ทุกอย่างมันจะผ่านไปได้ ไม่ว่าเราจะเจอเรื่องราวจะเลวร้ายแค่ไหน ทุกอย่างมันจะโอเค
เพลง "OKAY" ติดอันดับสูงสุดที่ 2 ของชาร์ต Top 20 iTunes Chart Thailand ประจำวันที่ 2 ธันวาคม พ.ศ. 2560
เจ้าหญิงอเล็กซานดรา ดัชเชสที่ 2 แห่งไฟฟ์
เจ้าหญิงอเล็กซานดรา ดัชเชสที่ 2 แห่งไฟฟ์ ()
เจ้าหญิงอเล็กซานดรา ดัชเชสที่ 2 แห่งไฟฟ์ ประสูติเมื่อวันที่ 17 พฤษภาคม พ.ศ 2434 ณ ลอนดอน เป็นพระธิดาพระองค์แรกใน เจ้าหญิงลูอีส พระราชกุมารี กับ อเล็กซานเดอร์ ดัฟฟ์ ดยุกที่ 1 แห่งไฟฟ์ ทรงเป็นพระราชนัดดาใน พระเจ้าเอ็ดเวิร์ดที่ 7 แห่งสหราชอาณาจักร และ อเล็กซานดราแห่งเดนมาร์ก ทั้งนี้ทรงเป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร โดยพระองค์ประสูติหลังจากที่พระบิดามารดาเษกสมรสกันเป็นระยะเวลาเกือบ 10 ปี โดยในฐานะที่พระองค์เป็นพระราชนัดดาในพระมหากษัตริย์แห่งสหรราชอาณาจักร พระองค์ทรงมีสิทธิได้รับพระอิสริยยยศชั้นเจ้าหญิง 
พระองค์ทรงเสกสมรสกับ เจ้าชายอาร์เธอร์แห่งคอนน็อต เมื่อวันที่ 15 ตุลาคม พ.ศ. 2456 ณ พระราชวังเซนต์เจมส์ โดยมีพระบุตรร่วมกันเพียงพระองค์เดียวคือ
พระองค์ทรงงานในด้านการพยาบาลซึ่งทรงงานในโรงพยาบาลเซนต์แมรี
เจ้าหญิงอเล็กซานดราสิ้นพระชนม์เมื่อวันที่ 26 กุมภาพันธ์ พ.ศ. 2502 ด้วยพระอาการรูมาตอย
ปฏิบัติการลิตเติลแซเทิร์น
ปฏิบัติการเสาร์(Operation Saturn),ถูกเปลี่ยนชื่อใหม่เป็นปฏิบัติการเสาร์น้อย(Operation Little Saturn) เป็นปฏิบัติการของกองทัพแดงบนแนวรบด้านตะวันออกในสงครามโลกครั้งที่สอง ซึ่งได้นำไปสู่การสู้รบในทางภาคเหนือของเทือกเขาคอเคซัสและภูมิภาค Donets Basin ของสหภาพโซเวียต ตั้งแต่เดือนธันวาคม ค.ศ. 1942 ถึงเดือนกุมภาพันธ์ ค.ศ. 1943
ด้วยประสบความสำเร็จของปฏิบัติการยูเรนัส ได้เริ่มต้นขึ้นเมื่อวันที่ 19 พฤศจิกายน ค.ศ. 1942 เมื่อได้ดักล้อมทหาร 250,000-300,000 นายของกองทัพเยอรมันที่ 6ของนายพลฟรีดริช เพาลุสและกองทัพพันเซอร์ที่ 4 ในสตาลินกราด เพื่อใช้ประโยชน์จากชัยชนะครั้งนี้ ฝ่ายเสนาธิการโซเวียตได้วางแผนที่จะเคลื่อนทัพฤดูหนาวอย่างต่อเนื่องและปฏิบัติการการรุกระดับสูง, รหัสนามว่า "เสาร์"(Saturn) ต่อมาโจเซฟ สตาลินได้ลดแผนการระดับสูงของเขาเพื่อให้เป็นการทัพขนาดเล็กซึ่งมีรหัสนามว่า ปฏิบัติการเสาร์น้อย(Operation Little Saturn) การรุกได้ประสบความสำเร็จในการทำลายอิตาลีและฮังการีพันธมิตรของเยอรมนี การใช้ผลักดันต่อกองทัพเยอรมันที่ยึดครองในยูเครนตะวันออกและป้องกันไม่ให้การรุกของเยอรมันเพื่อป้องกันไม่ให้เปิดวงล้อมช่วยเหลือกองกำลังที่ติดอยู่ในสตาลินกราด ถึงแม้ว่าจะได้รับชัยชนะ กองทัพโซเวียตเหล่านี้ก็ขยายตัวมากขึ้น การตั้งค่าขั้นตอนสำหรับการรุกเยอรมันของยุทธการที่คาร์คอฟครั้งที่ 3 และยุทธการที่คูสค์
สโมสรฟุตบอลอาร์มี่ ยูไนเต็ดในฤดูกาล 2561
สโมสรฟุตบอลอาร์มี่ ยูไนเต็ดในฤดูกาล 2561 เป็นฤดูกาลที่ 8 ของ อาร์มี่ ยูไนเต็ด ใน ไทยลีก 2. ฤดูกาลนี้อาร์มี่ ยูไนเต็ดได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
เจ้าหญิงม็อด เคาน์เตสแห่งโซเทร็ค
เจ้าหญิงม็อด เคาน์เตสแห่งโซเทร็ค ()
เจ้าหญิงม็อด เคาน์เตสแห่งโซเทร็ค มีพระนามเดิมว่า "เจ้าหญิงม็อดแห่งไฟฟ์" ประสูติเมื่อวันที่ 3 เมษายน พ.ศ. 2436 เป็นพระธิดาพระองค์เล็กใน เจ้าหญิงลูอีส พระราชกุมารี กับ อเล็กซานเดอร์ ดัฟฟ์ ดยุกที่ 1 แห่งไฟฟ์ ทรงเป็นพระราชนัดดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร กับ อเล็กซานดราแห่งเดนมาร์ก ทรงเป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร พระองค์ทรงมีบทบาทสำคัญในพระราชวงศ์ โดยพระองค์ทรงเข้าร่วมพระราชพิธีพระบมราชาภิเษก เจ้าชายขอร์จ ดยุกแห่งยอร์ก 
เจ้าหญิงม็อดแห่งไฟฟ์ ทรงเสกสมรสกับ ชาลส์ คาร์เนกี เอิร์ลที่ 11 แห่งโซเทร็ค เมื่อวันที่ 13 พฤศจิกายน พ.ศ. 2466 รับพระราชทานพระอิสริยยศที่ เคาน์เตสแห่งโซเทร็ค โดยหลังจากเสกสมรสแล้ว พีะองค์เสด็จตามพระสวามีไปประทับ ณ เอริกเฮาส์ ประเทศสกอตแลนด์ โดยได้ให้กำเนิดพระโอรสคนเดียวคือ เจมส์ คาร์เนกี ดยุกที่ 3 แห่งไฟฟ์
เจ้าหญิงม็อดยังคงปรากฏพระองค์ในฐานะพระราชวงศ์ในวโรกาสสำคัญ ส่วนมกาพระองค์จะปรากฏพระองค์ ณ พระราชวังเซ และเมื่อปี พ.ศ. 2486 สมเด็จพระเจ้าจอร์จที่ 6 แห่งสหราชอาณาจักร เสด็จพระราชดำเนินเยือนแอฟริกา พระองค์ก็ทำหน้าที่ที่ปรึกษาแห่งสหราชอาณาจักร พระองค์สิ้นพระขนม์เมื่อวันที่ 14 ธันวาคม พ.ศ. 2488 ซึ่งขณะนั้นทรงอยู่ลำดับที่ 13 ในการสืบราชบัลลังก์
เจ้าหญิงอเล็กซานดรา ดัชเชสที่ 2 แห่งไฟฟ์ ผู้เป็นพระภคินีได้ทรงประกาศให้พระโอรสของพระองค์สืบทอดพระอิสริยยศว่า 
เจ้าหญิงม็อด สิ้นพระชนม์เมื่อวันที่ 14 ธันวาคม พ.ศ. 2488 ด้วยพระอาการหลอดพระวาโยอักเสบเฉียบเพลัน สิริพระชันษา 52 ปี